
Wezareta Navxweyî bersiv da: 


• 800 hezar Kurd li Almanya dijîn! 

• NAVEND û KOMCIWAN'ê 588 
hezar Euro alîkarî wergirtin 

Rûpel k-2 

Dayikê destê zaroka xwe birî 

L i bajarokê Ranye dayikekê destê zaroka xwe ya 2 salî 
jêkir. Hevserê wê jî dibêje ku nexweşiya psîkolojîk bi 
jina wî re çêbûne, lewma wê tiştekî wisa kiriye. Zaroka 
birîndar niha li Silêmanî di bin çavdêriya bizîjkan de ye. 
Ji ber ku ti kesî gilî li dayika zarokê nekiriye, ew ji aliyê 
polîsan ve nehat girtin. Rûpel ► 10 


Brîtanya 


Bêdengiya li Şamê, li Londonê bû deng 

H ejmareke Kurd û Erebên Sûriyê roja 26'ê Sibatê li pay- 
texta Brîtanya Londonê, li pêşiya balyozxaneya Sû- 
riyê, kom bûn û hinek kesan xwest derbasî hundirê 
balyozxaneya Sûriyê bibin, lê polîsên Brîtanî rê li ber wan 
girtin. Xwepêşandanan sloganên wek "Birûxe Beşar, bi- 
rûxe Baas" avêtin. Rûpel ^3 


Diyaspora 


Herêma Kurdistanê dibe dhê hevdîtinê 

G elek Kurdên ku li Ewrûpa dijîn ji ber astengiyên siyasî 
yên Tirkiye, îran û Sûriyê, nikarin herin welatê xwe. 
Lê ji bo hevdîtina malbatên xwe êdî navnîşaneke ewle û 
nêzîk heye: Herêma Kurdistanê. Îbrahîm Xelîl ê ku ev 17 
sal in li Fransayê dijî û malbata wî ya ku li Îzmîrê dijî, li 
Duhokê hevdu dîtin. Rûpel ►ö 

Wezareta Navxwe ya Almanyayê bersiva pirsiyarnameya partiya 'Die Linke' da: 

NAVEND û KOMCIWAN 588.000 Euro wergirtin 






Rûdaw 


Wezareta Navxwe ya 
Almanyayê di bersiva 
pirsyarnameyekê der- 
barê Kurdên li Alman- 
yayê de got ku 
800.000 Kurd li Al- 
manyayê dijîn û 913 
şagirtên Kurd li Alma- 
nyayê tevlî dersên 
Kurdî dibin. 

Köln (Rûdaw) - Derbarê her ka- 
rûbarekî Hikûmeta Almanyayê 
de, parlamenter û fraksyonên 
parlamen- toyê dikarin pirsyar- 
nameyekê pêşkeşî Hikûmeta Al- 
manyayê bikin. Parlamenterên 
Partiya Çep (Die Linke) Ulla 
Jelpke, Christine Buchholz, Inge 
Höger û fraksyona partiya wan 
derbarê Kurdên li Almanyayê 
pirsyarnameyak biçûk (Kleine 
Anfrage) pêşkeşî hikûmeta xwe 
kirin. Li ser navê Hikûmeta Al- 
manyayê, Wezareta Navxwe 24'ê 
Sibatê 2011'an bersiva pirsên 
parlamenter partiya 'Die Linke' 
da (Dokumenta fermî: Druck- 
sache 17/4937). 

Di bersiva 8 rûpelî de Wezareta 
Navxwe ya Almanyayê bersiva 
pirsên parlamenterên partiya Die 
Linke yên derbarê hejmara Kur- 
dan li Almanyayê, lêkolînên daî- 
reyên fermî derbarê Kurdan de, 
xizmetên Almanyayê ji bo Kurdên 
niştecihên Almanyayê, perwer- 
deya bi zimanê kurdî li Alman- 
yayê, destûra navên kurdî li 
Almanyaê, hewldanên Alman- 
yayê ji bo çareserkirina pirsgirê- 
kên Kurdan li Almanya û 
pirsgirêka Kurd li Tirkiyê û der- 
barên gelek pirsên din de dide. 

Fraksyona partiya 'Die Linke' di 
pêşgotina pirsyarnameya xwe de 
li ser rewşa koçberên Kurd li Al- 
manyayê rawestiyaye û gotiye ku 
heta niha zêde lêkolînên zanistî 
derbarê Kurdan de nehatine kirin 
û ji bo projeyên întegrasyonê ma- 
teryal ne zêde ne û wiha doman- 
diye: "Li gor raporên meclîsên 
penaberan, komelên Kurdan, rê- 
xistinên mafên mirovan, Kurd 
heta niha wek komek koçber a 
serbixwe nehatine nasîn. Kurd li 
vir jî wek Tirk, Ereb an ji Faris tên 
hesab kirin. Ji ber wê jî ew ji 
mafên xwe yên bingehîn wek der- 
sên zimanê zikmakî, bi zimanê 
dayikê şîret girtin, tevlîbûna çala- 
kiyên întegrasyonê û hwd. bêpar 
in. Divê edî Kurd wek neteweyek 
serbixwe werin nasîn û ji derfet û 
alîkariya sosyo- kulturî ku hemû 
koçberên din jê sûd digrin, ji bo 
Kurdan ji werin peydakirin." 

Derbarê gelek pirsên ku bi tay- 
betî derbarê Kurdan de hatine 
kirin, Wezareta Navxwe bersivên 
giştî dide û balê dikşîne ser wê 
yekê ku alîkarî û mijûlbûna bi 


yahiasalo@yahoo.de 


Qedexeya li 
PKK’ê radib 

Pirsek din a Fraksyona 
'Die Linke' derbarê rakirina 
qedexeya li ser PKK'ê li Al- 
manyayê bû: 

Wezareta Naxwe di ber- 
siva xwe de balê dikşîne ser 
wê yekê ku hejmara herî 
mezin a Kurdên li derveyî 
herêmên xwe li Almanyayê 
dijî û PKK jî di nav wan 
Kurdan de hîn jî xwedî ban- 
dorek domînant e û wiha tê 
gotin: "PKK bi giştî hîn jî 
faktorek neyînî ji bo ara- 
miya nevxweyî ye. Potansi- 
yela wê ku bi bûyerên li 
Tirkiyê girêdayî bi çalaki- 
yên berfireh dikare li Al- 
manyayê bersiv dide, 
helwesta xwe ya taktîkî 
derbarê şîdetê de eşkere 
kir. Ji ber wê yekê qedexeya 
li ser PKK'ê, wekî aletekî 
pêşîlêgirtina tundrewiya di 
nav rêxstinên biyanî de, wê 
berdewam bike. 


yayê ji bo întegrasyona sosyal alî- 
karî dike, bêyî cudakirina kokên 
wan ên etnîkî ew alîkarî ji bo 
hemû koçberan in. Piraniya wan 
projeyan bi hevkariya rêxistinên 
koçberan tên bicîhanîn. Rêxistinên 
koçberên Kurdan jî dikarin proje- 
yên xwe amade bikin û ji bo bicî- 
hanîna projeyên xwe ji Hikumetê 
daxwaza alîkariyê bikin. NAVEND 
û KOMCIWAN heta niha ji bo hin 
projeyên xwe alîkarî girtine. Sa- 
ziya koçberan BAGIV ku Kurd jî en- 
damên wê ne û NAVEND jî hertim 
tevlî Civînên întegrasyonê dibin." 

913 şagirt bi kurdî dixwî- 
nin 

Wekî bersiva pirsekê derbarê per- 
werdeya bi zimanê kurdî jî, wezaret 
dibêje ku li parêzgehên Bremen, 
Hamburg, Niedersachsen û Nordr- 
hein-Westfalen dersên zimanê 
kurdî tên dayîn û van hejmaran 
dide: Li Bremen 148 xwendewan di 
23 koman de, li Hamburgê 97 
xwendewan di 8 koman de, li Nie- 
dersachsenê 546 xwendewan di 85 
koman de, li Nordrhein -Westfalenê 
jî 122 xwendewan dersê zimanê 
kurdî digrin. 

Li gor agahiyên Wezareta 
Navxwe ya Almanyayê, herdu sa- 
ziyên Kurdan NAVEND û KOMCI- 
WAN ji sala 2004'an û heta niha 
bi giştî 588.000 Euro ji saziyên 
fermî yên Almanyayê wergirtine. 
Bi hûrî jî herdu saziyan ev alîkarî 
wergirtine: NAVEND ji bi proje- 
yên întegrasyonê di salên 2002- 
2004 de derdorê 100.000 Euro û 
ji salên 2006-2009 jî 176.000 
Euro wergirtine. Ji sala 2010 heta 
2013 jî NAVEND wê 172.000 
Euro alîkarî wergire. Komela Ci- 
wanan KOMCIWAN jî, ku navenda 
wê li bajarê Wuppertal e, ji bo 
salên 2010-2011 ji bo projeyeke 
xwe ya 2-salî ji bo pêşxistina karê 
xwe yê rêxistinî 140.000 Euro alî- 
karî werdigre. 


Komek endamên saziya ciwanan KOMCIWAN 


kesên li Alman- 
yayê dijîn li gor pê- 
wîstiya wan alîkarî 
tê kirin û ne li gor 
kategoriyên etnîkî û 
olî û Kurd û saziyên 
Kurdan jî dikarin di çarço- 
veya van xizmetguzariyan de sûd 
ji wan derfetan wergirin. 

800.000 Kurd li Almanyayê 
dijîn 

Di bersiva Wezareta Navxwe 
derbarê hejmara Kurdên li Alman- 
yayê dijîn de tê gotin ku li gor be- 
weriya wan hejmara Kurdên ji 
Tirkiyê li Almanyayê dijî n 
800.000 e ku ev jî dike ji sedî 30'ê 
kesên ji Tirkiyê hatine Almanyayê 
û wekî çavkanî jî lêkolînên saziya 
Kurd NAVEND'ê li bajarê Bonnê tê 


nîşandan. Der- 
barê lêkirina 
navên kurdî li za- 
rokan, Wezaret di- 
nivsîne ku "Li ser 
daxwaza partiya PDS 
parlamenê qebûl kiriye ku 
ti sedem ji bo astengkirina navên 
kurdî tune û di 15'ê Tebaxa 
2001'an de daîreyên fermî hatine 
agahdarkirin. Ji wê demê ve jî ti 
agahî nehigiştine wan ku astengî 
lê pêşberî navên kurdî derketibin." 

Pirsek din a di pirsiyarnameyê 
de ew bû ka gelo heta niha ji bo în- 
tegrasyona Kurdan alîkariya rêxis- 
tinên koçberên Kurdan hatiye 
kirin û çima rêxistin an ji kesaye- 
tiyên Kurdan heta niha ji bo Civî- 
nên întegrasyonê nehatin 
vexwendin. Wezaretê ev pirs wiha 
bersivandiye: "Hikumeta Alman- 

Besam Mistefa 


H ejmareke Kurd û Ere- 
bên Sûriyê li Brîtanya, 
roja şemiyê 

26.02.2011'an li pê- 
şiya balyozxaneya Sûriyê li Lon- 
donê kom bûn û hinek kesan 
xwest derbasî hundirê balyozxa- 
neya Sûriyê bibin, lê polîs û hêzên 
ewlekariyê yên Brîtanya rê li ber 
wan girtin. Yek ji amadekerên ça- 
lakiyê ji bo Rûdawê ragihand: 
"Partiyên Kurdî çalakiya me boy- 
kot kirin". Siyasetmedarekî Kurdê 
Rojavayê Kurdistanê jî dibêje: 
"Em ligel hemû çalakiyekê ne, li 
derve û hundir." 

'Birûxe Beşar, birûxe Baas' 

Berî demekê revenda Kurd û 
hinek Erebên Sûriyê li Brîtanya 
biryar dan ku her roja şemiyê li 
pêşiya balyozxaneya Sûriyê li 
Londonê kom bibin û heya rê- 
jîma Sûriyê ji nav neçe, ranewes- 
tin. Roja 26.02.2011'an û di bin 
baraneke zêde de, nêzîka 50 
kesan yekem şemiya 'roja hêrsê' 
ya Kurd û Ereban destpê kirin. Di 
xwepêşandanê de dirûşma 'gel 
dixwaze rêjîma Beşar Esad bi- 
rûxe' hat avêtin û hejmareke xor- 
tên Kurd êrîşî balyozxaneyê 
kirin. 

Her roja şemiyê xwepêşan- 
dana 

Serokê Komeleya Rojavayê 
Kurdistanê û yek ji amadekerên 
xwepêşandanê Cewad Mela ra- 
gehand ku xwepêşandana wan 
sivîl û aştiyane bû, lê "Dema beş- 
daran dirûşm ji bo azadî û ser- 
bestiyê gotin, xwîna hinek 
ciwanan germ bû û nêzîka 10 
kesan êrîşî deriyê balyozxaneyê 
kirin û xwestin derî bişikînin û 
nivîs li ser deriyê balyozxaneyê 
nivîsandin wek 'birûxe Beşar, bi- 
rûxe Baas', lê polîsên taybet ên 
çekdar zû hatin û kesek çend sae- 
tan girtin û pişt re berdan". 

Cewad Mela ku di heman demê 
de serokê saziya bi nave ''Hikû- 
meta Rojavayê Kurdistanê li 
Derve' ye, gilî û gazin ji partiyên 
kurdî kir û wiha pêde çû: "Parti- 
yên kurdî yên Sûriyê xwepêşan- 
dan boykot kirin, ji ber me 
slogana rûxandina rêjîmê hilda 
ku dixûye ne bi dilê wan e. Tevî 

Di yekem şemiya 'roja hêrsê' ya Kurd û Ereban de li Londonê: 

Xwepêşanderên Kurd 
xwestin derbasî hundirê 
balyozxaneya Sûriyê bibin 


►Sekreterê Partiya Yekîtî ya 
Kurd li Sûriyê, Îsmaîl Heme: 
Opozîsyona Sûrî jî bi çavê ni- 
jadperestan li Kurdan dinere 


baran û helwêsta partiyan, lê zê- 
deyî 50 kesan amade bû, 2-3 kes 
jî Ereb bûn." 

Sekreterê Partiya Yekîtî ya 
Kurd li Sûriyê Îsmaîl Heme jî da- 
xuyand ku wan ji endamên par- 
tiya xwe yên li derve re negotiye 
bila tevî xwepêşandana Londonê 
nebin û got: "Em bi her çalakî û 
xwepêşandanekê re ne, li derve û 
hundir û çiqasî bên kirin baştir e. 
Divê partî û kes jî piştgiriya çala- 
kiyên aştiyane bikin û dijî wan 
dernekevin. 

Ev mafekî wan e, ku bi awayekî 
aştiyane dixwazin êş, derd û dax- 



►Serokê Komeleya Roja- 
vayê Kurdistanê Cewad 
Mela: Partiyên Kurdî çala- 
kiya me boykot kirin. 


wazên xwe û rewşa gelê Kurd 
bêjin." 

Cewad Mela ji Rûdawê re tekez 
kir ku ew ê her roja şemiyê xwe- 
pêşandana xwe bidomînin: "Lê bi 
awayekî aştiyane û dûrî tundûtû- 
jiyê. Çalakiya me îşareteke ji bo 
gelê me yê li hundir ku em ligel 
wan in û amade ne. Mebesta me 
ew e gel li welat rabe ser piyan, 
wek serhildanên Tunus û Misrê 
serhilanê dijî rêjîmê bikin. Çala- 
kiya me her berdewam e, heya 
gelê me li Sûriyê, bi Kurd û Ere- 
ban, rabe û rêjîma Esad bipeli- 
xîne." 


Barzan Mihemed Hewlêr 


*fl 


Y ekem kongreya netewî ya ci- 
wanên Kurd bi beşdariya 
nûnerên rêxistinên ciwanên 
parçeyên Kurdistanê di 16'ê 
Adarê de li bajarê Amedê tê li- 
darxistin. Rêxistinên vexwendî 
dibêjin ev kongre ji bo daxwaz- 
kirina mafên ciwanên Kurd 
dengê ciwanên hemû Kurdis- 
tanê dike yek. Herwiha di 
heman mehê de rêxistina ciwa- 
nên demokrat ên cîhanê jî li 
Hewlêrê kongre li dar dixe. 

Kargêrê Ofîsa Sekretariyeta 
Yekîtiya Ciwanên Demokrat ên 
Kurdistanê Hawar Mihemed bo 
Rûdawê ragehand ku: "Kon- 


Amed û Hewlêr kongreyên ciwanan 

li dar dixin 


greya Amedê bi insiyatîfa ciwa- 
nên BDP'ê tê girêdan û rêxisti- 
nên her çar parçeyên 
Kurdistanê hatine vexwendin. 
Di kongrê de, federasyonek tê 
damezrandin ku behsa pirsên 
netewî yên her çar parçeyên 
Kurdistanê û pirsgirêkên ciwa- 
nan tê kirin." 

Rêxistina ciwanên BDP'ê di 
30'ê Çileya 2011'an de serdana 
piraniya rêxistinên ciwanên Ba- 
şûrê Kurdistanê kir û pêşniyara 


girêdana vê kongreyê da wan, 
ku hevdem ligel salvegera kîm- 
yabarankirina Helebce tê girê- 
dan, mebest jî yekkirin û 
komkirina nerîn û bîrên ciwa- 
nên her çar parçeyên Kurdis- 
tanê ye. 

Li Hewlêrê kongreyekdin 

Sekreterê Rêxistina Azadiya 
Ciwanên Kurdistanê Hîwa 


Hemîd eşkere kir ku 20 rêxisti- 
nên ciwanên Başûrê Kurdistanê 
tevî kongreya Amedê dibin. 

Yek ji armancên vê kongrê gi- 
handina dengê ciwanên Kurdis- 
tanê bo federasyona ciwanên 
cîhanê ye. Ev kongre sê rojan 
dirêj dike, her salekê jî li parçe- 
yeke Kurdistanê tê girêdan. 

Bi baweriya Sekreterê Rêxis- 
tina Azadiya Ciwanên Kurdis- 
tanê Hîwa Hemîd, ev kongre wê 
ji bo nasandina rêxistinên her 


Sekreterê Partiya Yekîtî ya 
Kurd li Sûriyê Îsmaîl Heme jî 
diyar kir ku rol û bandora van ça- 
lakiyan pir erênî ye, lê divê bi 
awayekî aştiyane û aramî bên 
kirin: " Em dijî şikandina deriyê 
balyozxaneyê ne, lê em ligel in ku 
herin siyaseta regezperest û 
şoven a ku dijî Kurdên Rojavayê 
Kurdistanê tê meşandin protesto 
bikin. Divê ciwanên me li gor û di 
çarçoveya yasayên Ewrûpî û we- 
latên ku li wan dimînin û çalaki- 
yan dikin, tevbigerin." 

Îsmaîl Heme ku ji Qamişlo ji bo 
Rûdawê daxivî, ron kir ku niha 
navçeya Rojhilata Navîn bi giştî û 
welatên Erebî bi taybetî di bin 
bandora şoreş û serhildanên ci- 
wanan de maye û egera wê yekê 
zêde ye li Sûriyê jî xelk serhildanê 
bikin û got: "Bê guman, rewşa Sû- 
riyê jî ne cuda ye ji rewşa van we- 
latan û belkî carnan vê dema 
dawî li Şamê jî xwepêşandan çê- 
bûne. Sûriyê jî wê bikeve çarço- 
veya serhildan, xwepêşandan û 
çalakiyan, bi taybetî eger ku rê- 
jîma Sûrî bi lez deriyê reformên 
demokratîk veneke wê rewşa 
Sûrî jî ne cuda be ji rewşa van we- 
latên Ereban, wek Misr, Lîbya û 
Yemenê." 

Rexne li opozîsyona Erebî 


Heme da zanîn ku heq bû ev 
guherîn berî 10 salan bihata 
kirin, yanî piştî hilweşîna rêjîmên 
welatên Ewrûpa rojhilat û got: 
"Ev destpêka guherînê ye li he- 
rêma Erebî û Rojhilata Navîn. Me 
bawer dikir berî çendîn salan 
bayê guherînan gihîştibe deverê, 
lê mixabin dereng ket, ev guher- 
tin li seranserê Herêma Erebî wê 
çêbibe û Sûriyê jî wê di nav de be. 
Rewşa gelê Sûriyê di kelandinê 
de ye, milletê Kurd dikele. Bawer 
im gelê Sûrî nema zilm û zorda- 
riya 40 salan tahmûl dike. Nêzîk 
de li Sûriyê jî wê rewş biteqe, zû 
yan dereng." Navbirî rexne li opo- 
zîsyona Erebî ya Sûrî jî kir û got: 
"Ew heya niha li ser doza Kurd 
wek ku heye nesekinîne û bi ça- 
vekî nijadperestî li gelê Kurd û 
doza wî dinerin. Mixabin ev yek 
wê di pêşerojê de bandoreke 
xirab li têkiliya Kurd û Ereban 
bike. Lê Kurd şirîkên vî welatî ne 
û xwe girêdayî dibînin, bi hemû 
pirsgirêkên Sûriyê, wek guherîna 
demokratîk." 


çar parçeyên Kurdistanê û bi 
hev re karkirin li ser kêşeyên ci- 
wanan, bibe gaveke girîng. 

Ji aliyê din ve, biryar e roja 
ll'ê Adara 2011'an Rêxistina Ci- 
wanên Demokratên Cîhanê li 
Hewlêrê kongreya xwe ya cîhanî 
girêbide ku 8 rojan dom dike. 
Hawar Mihemed wiha axivî: "Ev 
yekem kongreya vê rêxistina cî- 
hanî ye ku li herêmeke federe bê 
girêdan ku dewleta wê ya ser- 
bixwe nîne. Yekîtiya Ciwanên 
Demokrat ên Kurdistanê tena 
sazî ye ku nûnertiya hemû herê- 
mên federe li cîhanê dike, ku 
welatê wan ên serbixwe nîne û 
weke endamekî aktîv ê vê rêxis- 
tina cîhanî jî hatiye wergirtin". 

PKK'ê agirbest bi 
dawî anî û Ocalan 

■ A 1 ■ A ■ 1 ■ 

ji direj kir 


Ocalan vegerand: "Ev nêzî salekê 
ye li girava Îmralî li gel birêz Oca- 
lan guftûgo tên kirin, lê di vê da- 
wiyê de guftûgo xetimî bûn. Eger 
li îmraliyê guftûgoyên li ser rêç- 
keya gihiştina çareseriyê doman- 
diban, PKK'ê ew biryar ne dida." 

MHP wê di bin bendavê de 
bimîne? 

Berî biryara PKK'ê ya ji bo bi 
dawî anîna agirbestê, çapeme- 
niya Tirkiyê û bi taybet jî yên nêzî 
AKP'ê, iddia dikirin ku wê AKP di 
hilbijartinan de li navçeyên Kur- 
dan rêjeya dengên xwe biparêze. 
Di heman demê de jî wê li roja- 
vayê Tirkiyê, kelhên MHP'ê bi 
destbixe û dikare rêjeya ji sedî 
50'ê tevayî dengên Tirkiyê bis- 
tîne. Lewra ev biryara niha bi wê 
rastiyê ve tê girêdan. 

Parêzer û şarezayê derbarê 
pirsgirêka Kurd de, Yasîn Akta li 
Zanîngeha Selçûk di daxûyaniyek 
a ji bo Rûdawê de diyar kir ku, bi 


Biryara bidawî- 
anîna agirbestê 
bi reftarên hikû- 
metê ve girê- 
dayî ye. 


Hêmin Xoşnaw 

P artiya Karkerên Kurdistan, 
PKK, despêka vê mehê dawî li 
agirbesta yekalî anî. Dema vê 
agirbestê ji l'ê Tebaxa 2010'an 
heta piştî hilbijartinê 12'ê Hezî- 
rana 2011'an hatibû diyarkirin. 
Lê çarşema borî Ocalan diyar kir 
ku pêwîst e agirbest heta New- 
rozê berdewam bike. 

PKK'ê ji sala 1993'an ve agir- 
besta 8. a yekalî di tebaxa sala 
borî de ragihandibû û wekî bin- 
gehekê ji bo hikûmeta Tirkiyê da 
ku sozên derbarê çareseriya aşti- 
yane ya pirsgirêka Kurd de pêk 
bîne. Lê beriya ku dema agirbestê 
bidawî bide, PKK'ê ji ber ku hikû- 
met ti pêngavan navêje di des- 
pêka meha adarê de ragihand ku 
dawî li agirbestê tîne û wê dest bi 
parastina xwe bike. Lê rojek piştî 
vê daxûyaniya PKK'ê, Serokê 
PKK'ê Abdûllah Ocalan di hevdî- 
tina li gel parêzerên xwe ya li Gi- 
rava Îmralî de, roja 2'ê Adar a 
2011'an diyar kir ku wê heta 
Newrozê rawestin: "Li Tirkiyê 
heman bingeh heye. Eger em bix- 
wazin, em dikarin pêvajoyek bi 
heman awayî bidin dest pê kirin. 
Karîn û piştgiriya me ya gel, ji 
Misir, Tûnis û başûrê Kurdistanê 
zêdetir e. Emê heta Newrozê ra- 
westin û li benda helwesta hikû- 
metê bisekinin. Eger şêweyek bi 
vî awayî heta hezîranê bê pêş, wê 
demê wê bingeha çareseriyê as- 
teng bikin. Pêwîst e di vê qonaxê 
de dewlet bi şerê mezin neyê 
bêzar kirin. Ji ber ku bi baweriya 


min hê ji hêviya çareseriyê maye." 

Prof. Baskin Oran li Tirkiyê ma- 
mostayê zanîngehê ye û di hilbi- 
jartina 2007'an de namzetê 
Partiya Civaka Demokratîk (DTP) 
bû. Navbirî derbarê biryara 
PKK'ê ya ji bo dawî anîna agir- 
bestê de got: "Hikûmet li cihê ku 
ber bi çareseriyê ve pêngavan ba- 
vêje, li beramberî pirsgirêka Kurd 
xweveşartin û bêdengiyê hilbi- 
jart. Ji ber vê yekê têkiliya dawî 
anîna agirbestê, bi reftarên hikû- 
metê ve heye." 

Hêviya hemû kesî ew 
e ku dewl t êdî gav 
bavêje 

Berdevkê Hêzên Parastina Gel 
(HPG), Dozdar Hemo tekezê li ser 
wê yekê dike ku, armanca biryara 
agirbesta 8. tekezkirina li ser nî- 
şandana niyeta paqij a ji bo çare- 
seriyek aştiyane bû. Hemo di vê 
derbarê de ji Rûdawê re got: "Hê- 
viya hemû kesê ew bû vê carê 
dewlet pêngavên erênî bavêje. Di- 
bêjin Kurd hene û dikarin di mal 
de bi kurdî biaxivin. Lê mafê we 
nîne ku hûn daxwaza xwendina 
bi zimanê kurdî bikin û bêjin, em 
li Tirkiyê neteweya duyemîn in. 
Em we wekî gelê vî welatî nas 
dikin, lê mafê daxwazên we yên 
siyasî nadin." 

Lê parlementerê BPD'ê Sirri 
Sakik di hevpeyvînek a li gel 
Guven Tv a tirkî de, sedemê serekî 
ya wê biryarê ji bo hevdîtinên li gi- 
rava Îmralî yên li gel Abdûllah 


Eger hevdîtin li 
Imraliyê bido- 
miyana, wê 
PKK'ê biryarek 
wiha nedn; 


Aliyên ku ji pê- 
vajoya hilbijar- 
tinê sûd nagrin, 
frkêşiya ares- 
teyan dixin 
destê xwe. 


hilbijartinê ber bi berjewendiyên 
wan ve naçe, hewl didin serkêşiya 
aresteyan bigrin destê xwe." 

PKK di daxûyaniya dawî hatina 
agirbestê de tekez li ser wê yekê 
dike ku êdî ti wateya agirbestê 
nemaye. Berdevkê HPG'ê di vê 
derbarê de bal kişand ser wê 
yekê ku, ew ê di vê demê de tek- 
nîka raperîna gel bidin pêşiya 
xwe; "Di vê demê de teknîka me 
ya serekî raperîna gel e, lê eger 
dewlet û hikûmet êriş bike yan jî 
eger bixwazin rê bigrin ku gel 
daxwazên xwe di civînên girseyî 
de bînin ziman, wê demê wê tek- 
nîka çekdarî bibe rêyek neçarî. Ji 
ber ku em ne berx in û serê xwe 
ji kêrê danîn." 

Bi baweriya prof. Baskin Oran jî 
zimanê daxûyaniya PKK'ê pir nerm 
e û dikare rewşê bike wekî ya beriya 
l'ê Adar. "Bi baweriya min wê dad- 
geh di demek nêzîk ji bo girtiyên 
KCK'ê rêya parastina bi kurdî veke. 
Wê demê wê rewş asayî bibe û ve- 
gere ya berî l'ê Adarê." 


baweriya wî li Tirkiyê çareserki- 
rina pirsgirêka Kurd bûye rasti- 
yek û baweriya xelkê pê hatiye. Bi 
baweriya wî ev yek wê zererê 
bide PKK'ê yan jî PKK lewaziya 
xwe di vê pêşketinê de dibîne: 
"Hemû anket tekezê li ser wê 
yekê dikin ku MHP nikare rêjeya 
ji sedî 10 a çûna nava parlemen- 
toyê derbaz bike, lê eger şer dest 
pê bike, wê demê MHP dikare wê 
bendê derbaz bike. Ji ber vê yekê 
PKK hewl dide ku hevsengiyê ji 
bo hewar birina çekan biguhe- 
rîne." 


Wê dadgeh biryara 
parastina bi kurdî 
bid 


Nivîskarê Rojnameya Starê 
Mehmet Altan wekî Akta di wê 
baweriyê de ye ku biryara bi dawî 
anîna agirbestê, ji bo hevsengiya 
berî hilbijartinê hewldanek e: 
"Ew aliyên ku hest dikin pêvajoya 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 

Li Kerkûkê 
xwendina kurdî 
ketiye xeterê 

Hinek malbatên Kurd li Kerkûkê zarokên 
ji dibistanên kurdî veguhestine dibist 
erebî. Rayedar jî sedem û pirsgirêka 
dikin û dibêjin "em bi çareseriya mijai î re 
mijûl in." 




Li Kerkûkê di dibistanan de perwerda bi kurdî piştî Nîsan a 2003'an destpêkir. 


Dilêr Ciwamêr Kerkûk 

H eta berî ku pêşmerge 25'ê Si- 
batê de biçin Kerkûkê, bi ser 
Kurdên Kerkûkê bê hêviyek zêde 
kêşa bû. Di serdema xwendina 
îsal de malbatên 32 xwendekarên 
Kurd, zarokên xwe ji xwendina 
kurdî vegûhestin bo xwendina 
erebî. "Ji ber ku li Kerkûkê ti pa- 
şerojeka xwendina bi kurdî nîne." 

Ji bajarê Kerkûkê cara yekem 
xwendina bi kurdî piştî peymana 
ll'ê Adara 1970'an hatiye veki- 
rin, lê piştî şikestina şoreşa îlonê, 
xwendina kurdî hat qedexe kirin. 
Heta piştî hilweşandina rejîma 
Baas a di Nîsana 2003'an de rê jê 
re hat vekirin. 

Piştî 7 sal bi ser vekirina beşa 
kurdî ya li Rêveberiya Giştî ya 


Perwerdeya Kerkûkê re, despêka 
xwendina îsal 2010-2011 hêjma- 
rek dayik û bavên Kurd ên li Ker- 
kûkê, li taxa Feyleq, pişta xwe dan 
xwendina kurdî û zarokên xwe 
birin dibistanên erebî. 

Karmendê Peymangeha Tek- 
nîkî ya Kerkûkê Mihemed Emîn 
yek ji wan kesan e ku zarokê xwe 
ji xwendina kurdî derxist û bir di 
xwendina erebî de tomar kir. 
Navbirî got ku li Kerkûkê xwen- 
dina kurdî rûbirûyê hinek pirsgi- 
rêkan hatiye. "Çend kes bi 
dîplomeya sexte bûne mamosta û 
ders didan xwendekarên me. Li 
dibistanên kurdî du cûrê mamos- 
tayan hene, mamostayê Hewlêrî 
û Silêmanî. Me hest bi wê yekê 
dikir ku zarokên me wê bibin 
qûrbanî." 


Pêşeroja xwendina 
kurdî nîne 

Sebah Mecîd li Kerkûkê dikan- 
darek Kurd ê, herdu zarokên xwe 
rêkir xwendina erebî û bihaneya 
wî ya ji bo vî karî jî ev e: "Pêşeroja 
xwendina kurdî nîne, em bêjin ku 
zarokê/a me amadeyî qedand; 
wê li Herêma Kurdistanê kîjan 
zanîngehê wergire? Eger li zanîn- 
geha Kerkûkê jî bi torpîl bê wei^ 
girtin, neçar e biçe zanîngehên 
Mûsil û Tigrîtê." 

Bi baweriya hevwelatiyan, ber- 
pirsên Kerkûkê ji hevwelatiyên 
din zêdetir çavê wan li wê yekê ye 
ku zarokên wan bi erebî bixwî- 
nin. Hevwelatiyek Kurd ê Ker- 
kûkê ku nexwest navê wî bê 
belavkirin, dibêje: "Evberpirs za- 


rokên xwe rêdikin xwendina 
Erebî, êdî çima gazindan ji me 
dikin? Serê zarokên me di nava 
wî alî û vî alî de şêwaye, her roj 
ders tê gûhertin, rojekê mamosta 
nîne û rojekê cih nîne. Her roj 
pirsgirêkek derdikeve. Li vê derê 
gelek xwendekaran amadeyî 
temam kirine, lê li zanîngehên 
Kurdistanê nayên wergirtin." 

Mamostayên Kurd ên li Ker- 
kûkê venaşêrin ku li Kerkûkê 
xwendina kurdî ne bê kêmasî ye. 
Rêveberên perwerdeyê balê diki- 
şînin ser kêmasiyên beşa kurdî û 
sedema wê jî ji bo leza vekirina 
piştî pêvajoya azadiya îraqê vedi- 
gerênin. Adil Emer Elî li Kerkûkê 
Herpereştê perwerdeyê ye û di- 
bêje: "Ji ber pêla vegera penabe- 
rên ji bo Kerkûkê, em neçar bûn 
lezûbez dest bi xwendina kurdî 
bikin. Kesên ne jîr li cihên jîr ha- 
tine danîn û vê yekê jî li ser rêve- 
çûna karan bandor hebû. Lê 


kesên baş û dilsoz jî hene, ew jî di 
zêdebûnê de ne." 

Ev serpereştyar pêşniyara wê 
yekê dike ku li her taxek a Kurd li 
hene, dibistanek erebî lê bê veki- 
rin; "Lê bi şertê ku mamostayên 
wan dibistanan, Kurd bin." 

19 malbat ji biryara 
xwe poşman bûn 

Rêveberê Beşa Kurdî yê Rêve- 
beriya Giştî ya Perwerdeya Ker- 
kûkê Şêrzad Reşîd Kake 
Ebdûllah, derbarê daxwazên rû- 
niştvanên taxa Feyleq de got: 
"Pirsgirêka wan a kêmaniya ma- 
mostayan heye. Me jî ew pirsgi- 
rêk ji wan re çareser kir û ew jî ji 
daxwaza xwe poşman bûn. îsal 
32 xwendekaran daxwaz kirin ku 
biçin xwendina erebî. Me pirsgi- 
rêka 19 rewşan çareser kir û ew 
ji daxwaza xwe poşman bûn." 



Penaberên kampa Kawa: 

Alîkariya me biki 
em jî Kurd in! 


Xwe avêtine bextê 
Herêma Kurdistanê, 
lê ji ber sedemên si- 
yasî ew li ortê dimînin. 

Barzan Mihemed Hewlêr 

P enaberên ku li kampa Kawa 
dijîn, ji salên 1980'an ve ji ber 
destê Komara Îslamî ya îranê re- 
viyane. Despêkê li navçeya Bemo 
ya qezaya Derbendîxan bicih bûn, 
lê piştî salekê rejîma Baasê ew 
birin kampa Eltaş a nêzî Rûma- 
diyê bicîh kirin. Piştî ku di sala 
2003'an de rejîma Baas hat hil- 
weşandin, ketin ber êrişa çekda- 
rên radîkal û berê xwe dan 
Herêma Kurdistanê. 

Ew penaber balê dikişînin ser 
wê yekê ku ligel xirabiya jiyana 
wan, nebûna nasnameyê pirsgi- 
rêka herî mezin ji wan re çêdike. 
Hinek ji wan penaberan li He- 
rêma Kurdistan û li îraqê ji dayik 
bûne, lê ti nasnameyek wan nîne. 

Mihemed Bawecanî yek ji rû- 
niştvanên wê kampê ye, ji Hikû- 
meta Herêma Kurdistanê gazinc 


dike û dibêje: "Eger nikarin di 
xaka xwe de mêvanan bihewînin, 
derman nekin, bêjin vê derê ne 
cihê we ye û hûn ne Kurd in." Ew 
hevwelatî dibêjin ku ji ber nebûna 
nasname û hevwelatîbûnê, nika- 
rin ti karekî yasayî birêve bibin. 

Wekîlê Wezîrê Navxweyî yê 
Herêma Kurdistanê Fayîq Tofîq 
derbarê Kurdên ku ji parçeyên 
din ên Kurdistanê penaberî He- 
rêma Kurdistanê bûyîn de dibêje: 
"Em nikarin nasnameyê bidin 
Kurdên ku ji ber sedemên siyasî 
hatine vê derê, ji ber ku em nax- 
wazin têkiliyên me li gel welatên 
cîran xirab bibe. Pirsgirêk û dax- 
wazên wan hemû li gel UNHCR in 
û pêwîst e daxwazê ji wan bikin." 

Derbarê dana nasnameyê, Rê- 
veberê Giştî yê Nasname, Pasa- 
port û Niştecihbûna Herêma 
Kurdistanê Nizar Rehmetûllah 
got: "Çi kesê bi awayek yasayî bê 
Herêma Kurdistanê, em mafê ma- 
yînê didinê. Eger 10 salan li Kur- 
distanê ma, dikare daxwaza 
nasname û welatîbûna Îraqî bike 
û em ê bidinê." 

Li gor îstatîstîka Komîsyona Bi- 





Rûniştvanên kampê gazincan dikin: Em Kurd in, lê mafên me yên pêwîst nayên dayîn 


lind a Penaberan a girêdayî Nete- 
weyên Yekbûyî, 9 kampên pena- 
beran li Herêma Kurdistanê hene. 
Hêjmara wan penaberan jî 3 
hezar û 65 kes in. Ji wan jî 1591 
penaber ji îranê, 1248 ji Sûriye, 
219 ji Tirkiyê û 7 penaber jîji we- 
latên din hatine. 

Çend kes vegeriyan 
îranê û bi derziyan 
hatin kuştin 

Mihemed Bawecanî bavê 5 kur 
û 5 keçan e, li kampa Kawa jiya- 


nek dijwar derbaz dike. Bi gotina 
wî ew ji ber tirsa kuştin û bidar- 
vekirinê nikarin biçin îranê, ji ber 
ku eger vegerin wê bên kuştin 
yan jî girtin: "Ji kampa Kawa çend 
kes vegeriyane, hinek kes bi 15 
salan hatine cezakirin, hinek jî 
piştî vegerê derzî li wan hatine 
dayîn, rayedarên Komara Îslamî 
ya îranê ji wan re gotine; hûn ha- 
tine efûkirin, lê ji ber bandora wê 
derziyê piştî 15 rojan mirine." 

Endama Civata Kampa Kawa 
Êran Mihemed diyar kir ku kesê 
temenê wê di bin 18 saliyê de be, 
nikare bibe xwedî îqame. Kesên ji 


wî temenî mezintir ku îqame jî 
wergirtine, nikarin biçin bajarên 
din ên Herêma Kurdistanê; "Yên 
Hewlêr nikarin biçin Silêmanî. 
Me çend caran daxwaz ji hikû- 
metê kiriye ku alîkariya me bike 
û em jî Kurd in, lê ji me re dibêjin; 
em we diparêzin, lê kî ewlehiya 
birçîtiya me diparêze û mijûl e ku 
em ji birçî dimirin." 

Ew penaberên li Herêma Kur- 
distanê, gazinca wê yekê ji Hikû- 
meta Herêma Kurdistanê dikin 
ku bi bihaneya nasnameyê ti ma- 
meleyek yasayî ji wan re nayên 
encamdayîn. 

Kurdên Ewrûpa 


Brîtanya dixwaze hêjmara penaberan kêm bike 

London (Rûdaw) - Li gor 

îstatîstîka Ofîsa Nîştîmanî ya 
Îstatîstîka Brîtanya, sala borî 
li vî welatî hêjmara penaberan 
ji sedî 22 zêde bûye. 

Li Brîtanya di sala 2009'an de 
194 hezar û 780 penaber mafê 
mayînê wergirtin û sala borî 237 
hezar û 890 penaber bûn xwe- 
diyê wî mafî. Van hêjmaran jî 
rekor şikandin. Hêjmara penabe- 


rên ku Brîtanya terikandin, 57 
hezar kes e û di 5 salên borî de 
hêjmara herî kêm e. 

Hikûmeta Ewrûpa dixwaze 
hêjmara penaberan, ji bilî yên 
ku ji welatê Yekitiya Ewrûpa 
ne, kêm bike. Lê Partiya Kar- 
keran a opozîsyonê vê yekê; 
"Di dîroka Ewrûpa de xirabti- 
rîn tişt” bi nav dike. 

Îstatîstîkên fermî eşkere dikin 


ku kesên daxwaza mafê penabe- 
riyê kirine, di sala 2011'an de 
bûye 5125 kesî û ev hejmar sala 
berê3110kes bûn. 

Hêjmara penaberên ku ji bo 
karkirinê hatine Brîtanya, bi 
rêjeya ji sedî 4 zêde bûye. 
Ango hêjmar gihaye 84 hezar 
û 370 penaberan. Di sala 
2009'an de ew hêjmar 81 
hezar û 370 penaber bûn. 


Hêjmara biyaniyên ku pasa- 
porta Birîtanî wergirtîn, bi rê- 
jeya ji sedî 4 kêm bûye û 
hêjmara wan gihaye 195 
hezar û 130 kesî. Hikûmeta 
Brîtanya di sala borî de 334 
hezar û 815 vîzeyên xwendinê 
daye. Ango ew hêjmar li gor 
rêjeya ji sedî 2 di çavê sala 
2009'an de kêm kiriye. 

Hikûmeta Brîtanya ragihan- 


Endamên malbata 
Dogan a Qoserî, 
piştî 17 salan li He- 
rêma Kurdistanê, li 
Duhokê gihan 
hevdû. Îbrahîm Xelîl 
(Foto: Milê çepê) li 
Fransayê û malbata 

wi ji li Izmire dijin. 


Ji ber sedemên siyasi nikarin vegerin Tirkiyê 

Bakurî li Herêma Kurdistanê hevdu dibînîn 


Mehmet Sebatli 


E ger hûn Kurdekî hevwelatiyê 
Tirkiyê bin û li derveyî welat 
bijîn û nikaribin wegerin welat 
da ku malbat û xizmên xwe bibî- 
nin, hûn ê çi bikin ku wan bibî- 
nin? Ev pirsgirêk herwiha rastê 
Kurdên Rojhilat û Kurdên Roja- 
vayê Kurdistanê jî tê. 

î. Xêlîl Dogan Kurdekî (34) pe- 
naber e û ev 17 sal in li Fransayê 
dijî. î. Xêlîl Dogan ji Bakurê Kur- 
distnê ji Qoserê ye. Dema ji ber 
pirsgirêkên siyasî ji welat derke- 
tiye û hatiye Ewrûpayê hîn xor- 
tekî 17 salî bû. "Dê û bavê min 
nikaribûn bên Ewrûpayê û ez jî 
nikaribûm herim wir. Me ji bo 
hevdîtinê cihekî pir baş û ewle 
dît.” Cihê ku î. Xelîl û malbata wî 
ji bo hevdîtinê diyar dikin, He- 
rêma Kurdistanê ye. î. Xelîl di 
22'ê Sibatê 2011'an de ji bajarê 
Almanya, Dusseldorfê bi firokeyê 


çû Hewlêrê da ku dayîk, bav û bi- 
rayê xwe bibîne. 

Wî li welatên Ewrûpayê gelek 
îstasyon, termînal û firokexane- 
yanên mezin û modern dîtine, lê 
ya ku herî zêde bala wî dikişîne, 
Firokexaneya Hewlerê ye: "Cara 
yekem e ku ez dibînim polis bi 
kurdî diaxivin, cara yekem bû ku 
Kurdek li pasaporta min mêze 
dike û di navbera min û wî de ka- 
rekî burokratî bi kurdî çêdibe.” 

Yekem car Kurdbûna 
min di gumrikê de 
bû avantaj 


Ji ber ku fahm dikin ew Kurd e, 
wî bi hêsanî ji gumrikê derbas 
dikin. "Cara yekem e ku ez bê tirs 
dibêjim 'Ez Kurd im' û ev peyv 
karê min hêsantir dikin.” î. Xelîl 
bi lezgîn taksiyek digire ku here 


Duhokê. Malbata wî li gor pey- 
mana navbera wan wê roja din 
bigihî Duhokê û li wir hevdu bi- 
bînin. Axaftina wî bi şofêrê tak- 
siyê re weke axaftina bi şofêrên 
li her derê cihanê ye. Lê şofêr 
pêşî guman dike ku ew Tirk be: 
"Dema min jê re got ez Kurd im 
û ji Ewrûpayê hatime, ne tenê 
kêfxweş bû, herwiha hinek bi er- 
zanî jî ez birim Duhokê.” 

Hesreta 17 salan a malbata 
Dogan di 23'ê Sibatê de li Garaja 
Duhokê bi dawî dibe. Malbata 
Dogan a ku li Îzmîrê dijî û kurê 
wan ê ku li Fransayê dijî, hevdu 
dibînin û hembêz dikin: "Min 
hem dê û bavê xwe, birayê min ê 
biçûk ku niha bûye zilamek, dît û 
hem jî min piştî 17 salan oksî- 
jena welatê xwe kişand kezeba 
xwe.” 

Îbrahîm Xelîl û malbata xwe bi 
hev re hefteyekê derbas dikin. 
Ew li Duhokê li nava bajêr û Ge- 


liyê Duhokê, Hewlêr, Amêdî û 
Akreyê digerin. Carinan dibin 
mêvanê Duhokiyan, carinan li 
otêlan dimînin; ziyareta Lalişa 
Nûranî dikin. Bi mêvandariya 
Duhokiyan kêfxweş dibin, bi dî- 
tina Panoramaya Azadiyê şanaz 
dibin. 

Îbrahîm Xelîl li Duhokê du 
malbatên din jî dibîne ku hatine 
wir, da ku xizmên xwe bibînin. 
Yek ji wan malbatan bi malbata 
wî re di heman rojê de ji Silopiyê 
derbasî Zaxoyê bûye; ev malbat 
ji Amedê hatiye ku serdana kurê 
xwe yê ku li Duhokê niştecîh 
bûye û zewiciye, bikin. Wek 
şofêrê taksiyê û hevkarên otêlê 
dibêjin, qet nebe di mehê de 7-8 
malbat ji Bakurê Kurdistanê tên 
û serdana xizmên xwe dikin. 
Herwiha hejmara zêde ya karke- 
rên ji Bakurê Kurdistanê ku li 
Duhokê bêtir di karên înşaatê de 
dixebitin, bala Dogan dikişîne. 


Xwesî û kêmasî bi hev re 

Lê ligel kêfxweşî û şanaziyê, 
Dogan hinek caran şaş dimîne, 
sar dibe û bê deng dibe. î. Xelîl 
bi çavên kesekî ku li Ewrûpa dijî, 
li derûdora xwe mêze dike. Ava 
serşûştinê û ya firaxşûştinê bê 
kanalîzasyonan di nava bajêr de 
servekirî diherike, lewhayên 
reklaman yên bi tirkî, nepaqijiya 
otêlan, burokratiya bê dîsîplîn a 
di navbera karmendên Buroya 
Niştecihan de, jê re nexweş xuya 
dikin. Lê î. Xelîl dibêje, "Mirov bi 
hesta welatekî azad hemû kêma- 
siyên din ji bîr dike.” 

î. Xelîl ji serdana yekem a He- 
rêma Kurdistanê gelekî kêfxweş 
vegeriya Ewrûpayê û dibêje, "Ji 
welatekî ku li wir erd û zevî bi çî- 
çekan rengîn bûye, vegeriyam 
welatekî ku hîn mirov ji çiziya 
berfê serma digire. Ez ê havînê jî 
herim." 


dibû ku dixwaze sala 2015'an 


hêjmara penaberên li welatên 
derveyî Yekitiya Ewrûpa, ji 20 
hezar kes bo 10 hezar kes bên 


kêm kirin. 

Anket wê yekê derdixin holê 
ku ji sedî 75'ê Birîtaniyan di 
wê baweriyê de ne ku rêjeya 
niha ya penaberan bûye 
girêkek mezin û pêwîst 
kûmet çareser bike. 

Testa sexte bû belaya serê wî 




Yekîtiya Ewrûpayê 
yasayên penaberiyê 
diguherîne 


►Xwest ku alîkariya 
hevalekî xwe bike, lê 
ket zindanê 


►Berzan Sabah ji ber 
ku baş bi îngilizî di- 
zane, bi xwe bawer bû 
ku testê bi serkeftin 
derbas bike 


Sabah ku xwendekarê zanîngehê 
ye, bi mebesta serkeftina wê testê 
ku dema wê 45 xulek û bi buhayê 
35 poundan e xwe xiste bin xe- 
terê. 

12 meh cazeyê zindanê lê 
birîn 

Lê karmendên vê testê ligel dî- 
tina nasnameyê, rasterast guma- 
nan ji rastiya vê nasnameyê 
dikin û dema nasnameyê test 
dikin dizanin ku sexte ye û ew jî 
rasterast têkiliyê ligel polîsan 
dikin. Berzan ku li bajarê Brad- 
fordê dijî, bi cezayê 8 meh zin- 
dan hat mehkûmkirin ji ber ku 
dokumenteke sexte pê re bû û 4 
mehên din jî ji ber ku ji dêlva ke- 
sekî din xwestiye vê testê bicîh 
bîne. 

Parlamenterê Brîtanya Nigel 
Evans karê Berzan şermezar kir 
û ragehand: "Bawer dikim ev ce- 
zayeke nimûne ye ku pêwîst e ji 
bo kesên din wek agahdarkiri- 
nekê bê bikaranîn. Birîtanîbûn 
yek ji mezintirîn destkeftên ke- 


sekî ye ku li derveyî vî welatî ji- 
dayik bûye. Ev dide îspatkirin ku 
mirov nikare bi fenûfûtan bibe 
hilgirê welatînameya Brîtanî." 

Herwiha di vê raporê de hatiye 
ku Berzan di sala 2000'an de ha- 
tiye Brîtanya û welatînameya 
Brîtanî standiye. 

Di dema lêkolînê de, Berzan 
eşkere kiriye ku çend caran he- 
valê wî daxwaz jê kiriye bi navê 
wî testê bike û ew jî eşkere kiriye 
ku hevalê wî berpirsiyariya 
hemû xerciyên vî karî hilgirtiye. 
Lê Berzan red kiriye ku ti pere li 
himber kirina vî karî wergirti- 
bin. Dadgehê ragehand ku di 
meha Çileya borî de, Berzan bi 
ehliyeta şofêriyê ya Brîtanî ku 
navê Eta Hesen Germiyanî li ser 
bû, tevî vê testê bû. 

Testa 'jiyan li Brîtanya' ji sala 
2005'an ve destpê kir û her ke- 
sekî bixwaze nasnameya Brîtanî 
werbigre, divê vê testê derbas 
bike ku ji 24 pirsan pêk tê û divê 
ji sedî 75ê bersivan rast bin da 
ku mirov wek serkeftî bê hesi- 
bandin. 


Brîtanya (Rûdaw) - Berî çend 
rojan dadgeheke Brîtanî li ser pe- 
naberekî Kurd ê ji Başûrê Kurdis- 
tanê ji ber ku ji dêlva Kurdekî din 
çûbû testa bidestveanîna welatî- 
nameya Brîtanî, cezayê zindanki- 
rinê ferz kir 

Berzan. Sabah (28), ku bi xwe ji 
zû ve ew test derbas kiriye û we- 
latînameya Brîtanî standiye, ji 
ber ku îngilîziya hevalê wî ne baş 
bû ji dêlva wî hevalê xwe çûye 
testê. 

Li gor raporeke rojnameya 
Daily Mail a Brîtanî, Berzan 


Berzan Sabah dibêje ku wî ev kar ji bo pereyan nekiriye 


Divê ji niha û pêve Yûnanîstan û îspanya 
penaberan wergirin; welatên din jî nikarin 
penaberan rêkin welatên ku cara yekem 
mora tiliyê wergirtine. 


Holanda (Rûdaw) - Biryarek nû 
ya Dadgeha Bilind a Mafê Miro- 
van a Ewrûpa, 10 hezar penabe- 
rên li Yûnanîstanê di rewşa 
metirsiyê de rizgar kirin. Her- 
çendî welatên bakûrê Ewrûpa gi- 
rêdayî vê biryarê ne, lê di bin re 
di hewla hilweşandinê de ne. 

'M/ ciwanek 25 salî ye û ji ba- 
şûrê Kurdistanê bajarê Kerkûkê 
ye. Ew ciwan li kampa Kraylo ya 
nêzî bajarê Amsterdama Holanda 
dijî û bi wê biryara Dadgeha Ew- 
rûpa gelek kêfxweş e. Ew yek ji 
wan 1950 kesan e ku di van rojan 
de Hikûmeta Holanda ji ber eşke- 
rebûna mora tiliya wan a li Yûna- 
nîstan, dixwest wan dersinorî wî 
welatî bike. 

Çîroka jiyana 'M' a li Yûnanîs- 
tanê pir trajedîk bû, "Bi rastî li wê 
derê jiyanek me ya bêbext hebû. 
Şevan em li parkan dirazan û rojê 
jî pêwîst bû em li ser zibil û pê- 
şiya xwaringehan, xwarina ji ber 
xelkê mayî bixwin.” Ev yek bû 
sedem ku Dadgeha Ewrûpa rêki- 
rina penaberan a ji bo Yûnanîstan 
qedexe kir. 


Ev çend sal in Yûnanîstan jiber 
ku li gel nabin alîkar, rexne li we- 
latên din ên Yekitiya Ewrûpa di- 
gire. Yûnanîstan ji ber giravên 
zêde, ji ber rêyên derya û hişka- 
hiyên zêde yên li gel welatên 
Asya û Afrîqa, bûye dergehek ji 
bo penaberên ku dixwazin bigi- 
hin welatên din ên Ewrûpa. Pir 
kêm penaber li wî welatî dimînin, 
ji ber ku siyaseta pêşwazîkirin û 
damezirandina penaberan a li wî 
welatî pir xirab e. 'M/ demek dirêj 
li gel 20 kesên din ketiye zîndanê. 
Piştre hemû hatine berdan û avê- 
tine ser cadeyê, ''Bêyî belgename- 
yek fermî bidin wan yan jî cihek ê 
bicihbûnê ji wan re bibînin.” 

Yûnanîstan li gor standar- 
dên YE pêşwazî li penabe- 
ran nak 

Niha bi baweriya DMME'yê 
eger welatên Ewrûpa wan pena- 
beran rêke Yûnanîstanê, wê ji nû 
de bikevin ser cadeyan û wê 
rewşa jiyana wan xirab bibe. 

Li beramberî vê yekê welatên 


Yasaya YE ya berê, rê nedida ku panaberek ji welatê yekem here welatêkî din daxwaza penabertiyê bike 


Ewrûpa giliya wê yekê ji Yûnanîs- 
tanê dikin ku, li gor standartên 
YE'yê pêşwazî li penaberan nake 
û ji ber wê sedemê jî welatên din 
di warê penaberiyê de baca xem- 
sariyê didin. Ji ber vê yekê jî ew 
welat ketine nava hewldanê ku 
Ewrûpa zextê li Yûnanîstan bike 
ku reforman bike. Li gor zanyari- 
yên Rûdawê, di van rojane de 
çûyîn û hatinek zêde navbera We- 
zareta Penaberan a Holanda, 
Fransa û Almanya de heye. Ber- 
pirsek bi pile yê YE'yê ku nexwest 
navê wî bê eşkerekirin, ji rojna- 
meya NRC a holandî re diyar kir 
ku, bi baweriya wan welatan; 
''Heta niha welatên endamên 
YE'yê bi xwe pirsgirêkên xwe ça- 
reser kirine û ti pirsgirêkên wan 
nebûn. Ji ber vê yekê jî ne rast e 


ku tevayî sîstemên penaberiyê ji 
ber wê yekê bên gûhertin.” 

Biryar wê di 6 mehan de 
dîsa bê guftûgokirin 

Ew daxûyanî balê dikişîne ser 
nûçeyên ku Komîsyona Ewrûpa 
ya ku li YE'yê saziya herî bilind e, 
biryar dide ku ji nû de li tevayî 
Ewrûpa yasayên penaberiyê bên 
dariştin. Herçendî ku hêj hûriti- 
yên wê yasaya nû bi tevayî neha- 
tine eşkere kirin, lê li Brûkselê 
behsa wê yekê tê kirin ku Komîs- 
yona Ewrûpa dixwaze ji niha û pê 
ve penaberek hatibe welatekî 
Ewrûpa û mora tiliyê jê hatibe 
wergirtin, careke din dersinorê 
wî welatî neyê kirin. 

Niha ji ber wê yasayê, Yûnanîs- 


tan û îspanya ketin bin zextan. 
Serokê YE'yê Van Rompay jî pişt- 
giriyê dide ku ji nû de ew yasa bê 
dariştin. Lê hinek welatên wekî, 
Hollenda, Almanya û Fransa wisa 
dibînin ku bi wê sedemê; ''Wê li 
Ewrûpa pirsgirêka penaberan 
mezintir bibe.” 

Wezîrê Koçberan ê Holanda 
Gerd Leers, nerihetiya xwe ji wê 
yekê neveşart ku welatê wî ji ber 
sedema biryara DBMM a Ewrûpa 
neçar e, lê got, hem welatê wî û 
hem jî welatên din ên Ewrûpa gi- 
rêdayî biryarê ne û dersînorki- 
rina penaberan rawestandine. 
Herwiha biryar dayîne ku ji nû de 
çavê xwe bi ser wan dosyeyan de 
bigerînin û di 6 mehan de biryarê 
li ser pêdan yan pê nedana mafê 
penaberiyê bidin. 

Endama grûba Balweşan, Jîwar Şêxûlîslamî: 


Ez hinek jinên Kurd ên 




Kawa Emîn Swêd 


S tranbêja Kurd a ji 
bajarê Sine Jîwar Şê- 
xûlîslamî ji hinek 
stranbêjên Kurd ên 
jin gazincan dike û 
dibêje: “Dema ez 
hinek jinên Kurd ên stranbêj di- 
bînim, şerm ji xwe dikim ku 
bêjim ez Kurd im. Xelk bi çavê 
wan temaşeyî me jî dikin." Bi ba- 
weriya wê ew jin bûne sedem ku 
dayik û bavê wan keçan rê li 
keçên xwe bigrin ku karê hunerî 
bikin, “Dibêjin, tu diçî dibî ser- 
serî.” 

Jîwar li bajarê Rojhilatê Kur- 
distanê Sine ji dayîk bûye û niha 
li Tehranê dijî. Ew damezrênera 
grûba mûzîkê ya 'Jîwar' û en- 
dama grûba mûzîkê ya 'Balwe- 
şan' e. 

Balweşan grûbek Kurdî-Farisî 
ye û ji 5 kesan (3 jin û 2 mêr) pêk 
hatiye. Grûba Balweşan bi wê 
yekê ji grûbên din cûda dibe ku 
mûzîka wan ji mûzîkên ola Yar- 
sanî, Kurdî û Farisî pêk tê. Yar- 
sanî ji aliyê netewî ve Kurd in, 
xwedî bîr û baweriyek taybet û 
dîrokek kevnar in. 

Grûba Balweşan mu- 
zika kurdi, farisi u 
yarsanî pêşkêş dike 


Grûba Balweşan dawiya Çileya 
îsal li Belçîka, Almanya û Swêd 
çend konser sazkirin. Konsera 
wan a dawî jî di dawiya meha 
yekê de li Swêdê, li bajarê Upp- 
sala bû û li ser banga Komeleya 
Yarî ya Îranî hatibûn. Jîwar Şêxû- 
lîslamî stranbêja wê grûbê ye û 
dibêje navê grûba Balweşan tê 
wateya "Raweşandin û hejan- 
dina dest a di dema dîlanê de.” 
Ew grûb bi serpereştiya Kiyan- 
yan hatiye damezirandin û ser- 
pereştiya karên Kurdî dike. 

Jîwar berî 12 salan grûbek bi 
navê Jîwar ku hemû endamên 
wê keç bûn, damezirandiye û di- 
bêje: "Grûba me li Tehranê nav- 
dar e. Hemû kesên di nav de 
hunermend in, mezûnên kolêja 
mûzîk û beşa mûzîka zanistî ne.” 

Jîwar çîroka têkiliyên xwe yên 
bi grûba Balweşan vedibêje: 
"Dema min zanî pêwîstiya wan 
bi jinek stranbêj heye, min têkilî 
ligel wan danîn. Min ligel xwe du 
jin jî bi wan dan naskirin û me 
grûba Balweşan ava kir.” 

Jiwar 12 sal berê grû- 
bek ku hemû enda- 
mên wêjin bûn, 
damezirand 

Jîwar di strangotinê de xwe- 
diyê stîlek taybet e û gelek caran 
dengên kurdî tevlî stranên farisî 
dike: "Awaz ji aliyê Axayê Kiyan- 


stranbêj dibînim, şerm 
dikim bêjim Kurd im 


yan ve tên danîn û ew awaz bi 
tembûrê tên lêxistin. Wekî tê 
zanîn li navçeya Kirmanşan û 
derdora wê şahiya Siyaçemane 
heye. Ez bi xwe van lorîkan tevî 
awazên Kiyanyan dikim û li 
dengê min tên. Wekî jinek Kurd 
bi min xweş e ku ev stîl ji bo min 
û taybet girêdayî min be.” 

Naveroka stranên Balweşan 
zêdetir arîfane ne. Jîwar vê yekê 
piştrast dike û dibêje: "Ev tem- 
bûra semayê ye, tembûra zikrê 
ye û dibe ku ev şêwazek nû be. 
Ev mûzîk taybet girêdayî nav- 
çeya Kirmanşan û derdora 
wê ye. Tevlî hemû awazan 
bûye. Ji bo stîlê em helbes- 
tên farisî jî, helbestên Hz. 

Hafiz û Mewlana hildibi- 
jêrin û ji ber ku ligel 
stîla karên me lihev tê.” 

Ligel behsa li ser stîl, 
vehûnandin û awazên 
karê grûba Balweşan, 
yekser Jîwar devê ga- 
zindan vedike û wiha 
dom dike: "Mixabin di nava 
Kurdên îranê de jî gelek tiştên 
dubare yên mûzîkê hene, yanî ji 
erebî û tirkî sûd werdigirin. Ez 
niha reseniya kurdî nabînim, 
mixabin em niha mûzîka kurdî 
nabêjin, yan erebî yan jî tirkî ye.” 


li çendîn welatên 
konser dan, mîna li vir, 


Rexneyên wê ne tenê li ser 
awazê stranên kurdî yên roja ne 
hene, belkî rexneyan li gelek tiş- 
tên din digire: "Resenî ji dest 
çûye, tu dizanî çi hatiye serê 
cilên kurdî? Ez bi xwe çûme ser- 
dana Başûrê Kurdistanê û tenê 
min Kurdayetî nedîtiye. Niha em 
bi xwe dixwazin ferhenga xwe ji 
bîra xwe bibin. Eger di televizyo- 
nên kurdî de jin û mêran bi cilên 
kurdî bername pêşkêş kiribana 
wê çiqas xweş bibûya .” 

Pêşketin bi ziman û 
cilûbergan çêdibe 


Bi baweriya Jîwar se- 
demê nemayîna resenî û 
ferhenga Kurdî vedigere 
wê yekê ku çav didin fer- 
henga wî welatê ku lê 
dijîn: "Kurd di wê bawe- 
riyê de ne ku ev pêşke- 
tin e, lê ev ji bo Kurdan 
bextreşî ye. Pêşketin 
ne bi vî awayî ye. Pêş- 
ketin bi zimanê me 
û cilûbergên me 
ve tê kirin, pêşke- 
tin bi wateya nete- 
weya me ve tê 
kirin.” 


Jîwar rexneyan li hinek stran- 
bêjên Kurd ên jin digire û dibêje: 
"Dema ez hinekan dibînim, ez 
şerm ji wê yekê dikim ku xani- 
mek Kurd im, mirov bi çavê wan 
temaşeyî me jî dikin.” Jîrwan 
wiha pêdeçû: "Mixabin niha bi 
sedema hinek kesan huner ha- 
tiye biçûkkirin û xirab bûye. Ji 
ber vê yekê hinek dayik û bav 
van tiştan dibînin û rê li keçên 
xwe digirin ku karê hunerî bikin. 
Dibêjin, tuyê biçî û bibî serserî.” 
Jîwar berê gazindên xwe dide 
şûrê Kurdistanê û dom dike: 
li Başûrê Kurdistanê çend 
nên kurdî peyda bûne û 
ji bo fêrbûna ferhenga 
nî dehif didin.” 

Jîwar ew yek ne veşart ku bavê 
wê despêkê nedixwest ku bibe 
stranbêj; "Bavê min derwêş e, ji 
min re got 'keça min stranan ne- 
bêje û stran karê mêran e'. Dema 
bavê min zanî ez dixwazim hu- 
nerê biafirînim, pejirand û niha 
jî şanaziyê bi min dike. Ji ber fêm 
kir ez ji ber xatirê hunerê stra- 
nan dibêjim û ne ji bo navdar- 
bûna xwe.” 

Piraniya stranbêjên navdar û 
awazdanerên Kurd ên Rojhilatê 
Kurdistanê ji Sine ne. Jîwar Şêxû- 
lîslam bersiv da û sedema wê 
yekê eşkere kir: "Bajarê Sine 
xwediyê ferhengek dewlemend e 
û ji her çar aliyan ve ferhenga 
kurdî a cûrbicûr bûye xwedî rol. 
Ew zaraveyê ku Sine pê diaxivin, 
mirov bi hêsanî dikare stranên 
navçeyên din û ligel kurmancî jî 
bêje.” 


Niha li BaşûrTV'yên 
kurdî xelkê fêrî fer- 
henga biyanî dikin 


Jîwar çûye serdana Başûrê 
Kurdistanê, lê, "Mixabin muzîs- 
yenên li wê derê piranî karê mu- 
zîka tirkî û erebî dikin. Li îranê 
berevajî ye û Faris zêdetir sûd ji 
mûzîka kurdî werdigirin.” Jîwar 
ji peyrewkirina stîla biyanî ya ji 
aliyê stranbêjên Kurd ên niha ve 
pir bêzar bûye û pê matmayî di- 
mîne ku mirov qedrê stranbêjên 
milî (çaweş) nagire: "Di nava me 
de qedrê stranbêjên milî nayê 
girtin û jê re dibêjin, serserî. 
Eger ew stranbêjên milî nebin, 
wê mûzîka kurdî ji nav biçe.” 

Herçendî ev keça stranbêj 
xwediyê çend berhem û konse- 
ran e, lê karên wê gelek kêm ha- 
tine belavkirin. Jîwar di wê 
derbarê de dibêje: "Ji ber pêwîs- 
tiya derxistina albuman bi pere 
û sponsoran heye, ji ber vê yekê 
wekî CD berhemên me ne zêde 
ne. Hinek alî hene dixwazin em 
bi hev re kar bikin, lê ez razî 
nebûm û nakim. Divê hunera 
min li gor dilê min û Kurdewarî 
be.” 

Şehrîban razî nebû, 


Ebdulla Nihêlî 


ev stran da hunermend Fatê. Eb- 
dulezîz Silêman ji bo Rûdawê 
daxuyand: "Min ev helbest ji 
Şehrîbanê re çêkiribû, min 
awaza wê jî çêkir û min zêde 
dixwest Şehrîban bibêje. Piştre 
rojekê Şehrîban hat Zaxo, min 
daxwaz jê kir ku vê strana ne- 
tewî bibêje, lê razî nebû." 

Ji ber ku ev helbest behsa çar 
birayan dike, loma Ebdulezîz 
hez dikir hunermendeke jin bi- 
bêje: "Piştî ku Şehrîbanê stran 
negot, min ev stran da Fatê. Fatê 


razî bû û got û ser- 
keftineke baş jî bi- 
destve aniye. Ez 
gelekî ji gotin û 
klîpa wê razî 
me." Klîpa 
strana 'çar bira' 
ji aliyê derhêner 
Husên Hesen ha- 
tiye amadekirin 
û rojane di 
gelek kana- 
lên kurdî de 
tê weşandin. 


H elbestvanê Za- 
xoyî, Ebdulezîz 
Silêman, ragehand 
ku strana 'çar bira' ji 
peyv û awazên wî ne 
û destpêkê wî dax- 
waz ji hunermenda 
Kurd Şehrîbana 
Kurdî kir ku vê 
stranê bibêje. Lê 
piştî Şehrîban razî 
nebû bibêje, lewra 


Demirtaş û Kişanak jî deriyê Twîtterê vekirin 


@bdpdemirtas û bdpkisa- dibêje, “Eger van rojan- 
nak tomar kirin. Roja 5'ê dozgerê Ergenekonê Ze- 
Adara 2001'an Selahattin keriya Oz jî bê girtin, qet 
Demirtaş twitt a xwe ya şaş nebin!" 
yekem wiha weşand: Demirtaş di nava 4 rojan 

“Berê JITEM hebû û bê de 44 twîtt nivîsandin û 
dadê kesan înfaz dikir." hejmara kesên ku wî şo- 

Twîtt a duyem a Demirtaş pandin dema me nûçe 

jîwihabû: “Niha jî Dadgeh amade dikir, giha 1.049 
hene û gelê me didari- kesan. [ 
zîne." Bikarhênerên Kurd 
bi 


H evserokên BDP'ê Se- 
lahattin Demirtaş û 
Gultan Kişanak xwe di 
malpera Twîtterê de 
tomar kirin û dest bi hevo- 
kên siyasî kirin. 

Malpera torî ya parveki- 
rina civakî twîtter piştî 
rojnamevan û nivîskaran 
her diçe bala siyaetmeda- 
ran jî dikişîne ser xwe. Li 
Tirkiyê sala borî gelek ra- 
yedarên AKP'ê û Serokko- 
mar Abdullah Gul xwe di 


twitterê de tomar kiribûn 
û bi hezaran kes bi wan re 
bûbûn heval û wan şopan- 
dibûn. Hefta borî jî herdu 
hevserokên ^gm 

BDP’ê, Se- 
lahattin 
D e m i r - u * 
taş û _ 

G u 11 a n 
Kişanak 
jî xwe bi 
n a v ê n MH 


Reklam 


Nawnîşan 


Deşnê xwe 
bi ‘Firîşte' 
ve mijûl 
kiriye 


Hola Rûya ya Şahiyê 
Rûya Dûgûn salonu 
Eisenbahn Str. 22 
öSigg Mannheim 


Xelîl Mewlanaytjft 


Kewtinîjurewe: 20,-Euro 
Katşîmêr: 19:00 
04:00 


Ismaîl Mohammedî 


Mehrdad Şîroyf 


Çytranbêja ciwan 
Deşnê Mûrad 
kJ niha bi albûma 
xweya nûya bi 
navê 'Firîştey Mîh- 
rîban've mijûl e ku 
ji 15 stranan pêk tê. 
Tevaya awazên wê 
ji aliyê Helkewt 
Zahir ve hatine 
amadekirin. Albûm 
wê di demek de 
nêzîk bikeve ba- 
zarê. 


Rûdaw rojnameya Kurdati Ve dervî welat 


E-Mail: info@ruclaw.eu 
m &D 141 ) 221 26 DD 40 02 


Kui Jöusj 1 


www kurdfm.com 1 www konser kurdfm ci 
konsergûkurdfm com 
Aj^irt Soran : 0049 176 36166926 

Jin û Civak 

Dayikekê destê 
zaroka xwe ya 
2 salî birî 

Hevserê wê: Xizmên hevsera min hatine enfal- 
kirin û ji ber ku çi jê re nehatiye kirin, rewşa 
wê ya derûnî têk çûye 


Ferman Çomanî Ranye 

L i bajarokê RanyE dayikekê 
destê zaroka xwe ya 2 salî di 
zendê re birî. Hevserê wê jî dibêje 
"ew bê sûc e, hevsera min keça 
enfalkiriyan e, nexweşiya psîko- 
lojîk pê re heye û ji ber vê yekê jî 
ew kar kiriye.” 

Roja 27'ê Sibata 2011'an li ba- 
jarokê RanyE jinek bi navê S.K. 
(27) di mala xwe de bi kêrek tûj 
destê rastê yê keça xwe Derya 
Hûsên dibire û dixe bin erdê. 
Derya jî zaroka malê ya herî 
biçûk e. Niha S.K. çûye mala xiz- 
mekî xwe yê li Kerkûkê. Deryaya 
2 salî jî li nexweşxaneya Silêmanî 
di bin çavdêriyê de ye. Husên û 
hevsera xwe dotmam-pismamê 
hevin û sê keçên wan hene. 

Bavê Derya, Hûsên Mehmûd 
(39) dibêje ew ji wê yekê gelekî 
ne rihet e ku destê keça wî ji aliyê 
dayika xwe ve hatiye birîn û bûye 


rojeva xelkê: "Hemû kes behsa vî 
karê jina min dikin, lê kes behsa 
rewşa wê nake. Hevsera min keça 
enfalkiriyan e, dayik, bav û 
xwişka wê hatine enfalkirin. Tenê 
ew maye, ji ber vê yekê rewşa wê 
ya derûnî têk çûye.” 

Hemû kes behsa vl 
karê jina min dikin, 
lê kes beh rewşa 
wê nake 

Bavê Derya dibêje ku heta niha 
wî 9 milyon dînar ji bo wê yekê 
xerc kiriye ku mûçeyê hevsera wî 
wekî xizmên enfalkiriyan bê qe- 
bûlkirin, lê ev sal û nîveke mame- 
leya wê li wezaretê rawestiyaye. 
Hûsên got: "Eger wekî keça şehî- 
dekî mehane mûçeyek bidana 
hevsera min, ev bûyer rûnedida. 
Ji ber ku sibehan wekî bav ez 
diçim bazarê û dikandariyê 



Derya Hûsên 2 salî ye û niha li nexweşxaneyeke bajarê Silêmaniyê di bin çavdêriya bijîjkan de ye 


dikim, êvaran jî dema ez dihatim 
mal, min rolê dayikan digirt û 
karê mal dikir.” 

Kesekî nêzî S.K. ku nexwest 
navê wî bê belavkirin, piştrast kir 
ku nexweşiya derûnî ya dayika 
Derya heye û got: "Dayika Derya 
du roj berî wê bûyerê li gel cîra- 
nan gotibû, ez wisa hest dikim ku 
destên vê keçikê dirêj bûne, ji ber 
vê yekê destê rastê yê keça xwe di 
zendê re biriye. Keça wê ya mezin 
Dinya çûbû bazarê û bavê xwe 
agahdar kiribû, heta ew giha xwî- 
nek zêde rija bû. Dayika wê jî pû- 
şêtek xistibû destê wê.” Kesê 
navbirî wiha berdewam kir: 
"Despêkê dayika Derya ne wi- 
sanbû, lê bi berdewamî digot 'ez 
bê taqet im, ti kesê min nîne', 
gelek difikirî û xem dixwar. Ji ber 


vê yekê rewşa wê ya derûnî 
têkçû. Hevserê wê jî ew bir cem 
çend bijîjk, şêx û melayan, lê bê 
sûd bû. Pêwîst bû bi berdewamî 
heb xwariba û karîna karkirinê jî 
nebû. Niha jî çûye mala pisma- 
mekî xwe yê li Kerkûkê.” 

S.K. gelekî ji zarokên 
xwe hez dikir 

Ew jin û mêr bi eslê xwe xelkê 
derdora Kerkûkê ne. Hûsên diyar 
kir ku xizmên hevsera wî di sala 
1988'an ji aliyê rejîma Baas ve 
hatine enfalkirin. S.K. piştî enfal- 
kirina xizmên xwe li mala ma- 
mekî xwe bû û rewşa wê ya 
derûnî têkçûbû. Hûsên wiha pê- 
deçû: "Bijîjkê taybet ê hevsera 


min heye û min bi berdewamî ew 
biriye ba bijîjk. Giliyên min li ser 
hevsera min nîne û gelek ji zaro- 
kên xwe hez dikir. Dema ez ji wan 
aciz dibûm, li gel min ne diaxivî û 
dergeh li min digirt. Lê ji ber ku ti 
awirek ji bo wê nehatiye kirin, ev 
kar kiriye.” Hûsên şikayeta hev- 
sera xwe nekiriye û derbarê ten- 
dirûstiya zarokên xwe de jî 
dibêje: "Tendirustî baş e, tenê car 
caran qîjan didin.” 

Çavkaniyek ji polîsên Ranye ku 
nexwest navê wî bê belavkirin, ji 
Rûdawê re diyar kir ku ji ber şi- 
kayeta kesekî li ser S.K. nebû, ji 
ber vê yekê nehatiye girtin. 
Heman çavkaniyê got: "Rewşa wê 
ya tendirustiyê têkçûye û ji ber vê 
yekê jî ew kar kiriye. Di wê der- 
barê de jî lêkolîn berdewam in.” 


Evîndar hawara xwe digihînin Mem û Zîn 


►Ne tenê evîndar, 
kesên zewicandî jî tên 
ser gora Mem û Zîn 

►Kesên ku tên ser- 
dana gorê, nifiran li 
Beko dikin û ji Mem û 
Zine re ji dua dikin. 


Cizîra Botan (Rûdaw) - Gora- 
Mem û Zîn a li Cizîra Botan bûye 
cihê keç û kurên evîndar ên ku 
astengî li pêşiya wan hene. Ro- 
jane gelek ciwan ji cihên cûda 
yên Kurdistanê tên serdana gora 
herdu evîndarên ku xêr ji xwe 
nedîtîn. Li wê derê daxwaza wê 
yekê dikin ku çarenivîsa wan 
wekî ya Mem û Zîn lê neyê. 

Orhan Elî (30) rûniştvanê ba- 
jarê Mêrdînê ye. Ev 4 sal in ji 
keçek ji wî bajarî hezdike. lê mi- 
rovên wê keçikê li pêşiya hev gi- 
hiştina wan bûne asteng. Orhan 
got: "Temenê wê keçikê 27 e, 
eger em negihin hev; ne ez jin 
tînim û ne ew jî şû dike. Ez ha- 
time duayan bikim, belkî ez û 
evîndara xwe bigihîn hev.” 

Gora Mem û Zîn a li Cizîra Bo- 
tanê di sala 1437'an de ji aliyê 



Gora Beko jî li kêleka gora Mem û Zîn e. 


Mîr Ebdal (Mîrê Evîndaran) ve 
hatiye avakirin. Herwiha ew gor 
dikeve navbera Cizîr, çiyayê Cûdî, 
başûrê mizgefta Mezin û perest- 
geha Hz. Nûh. 

Mem û Zîn wek destanek a 
evîndaran ji aliyê helbestvanê 
Kurd Ehmedê Xanî ve di sala 
1695'an de bi awayê helbest ha- 
tiye nivîsandin. Destana Mem û 
Zîn behsa evîndariyek bê wêne 
ya wekî evîna Leyl û Mecnûn, 
Ferhat û Şirîn dike. 


Hevser jî diçin serdana 
Mem û Zîn 

Ne tenê kesên ku mirada wan 
hasil nebûyîn diçin serdana gora 
Mem û Zîn, kesên gihayîn hev jî 
diçin serdana gorê. 

Ev demeke Amîne û Mihemed 
jiyana evînê girêdane û hatibûn 
ser gora Mem û Zîn. Amîne got: 
"Em hatine ser gora Mem û Zîn û 
sozê ji hev re bidin ku wekî Mem 
û Zîn dilsozê hevbîn û ti carî xiya- 


netê li hev nekîn.” 

Wekî di destanê de tê behski- 
rin, Mem û Zîn ji hev re gelek bi 
wefa bûn, heta radeya ku herdu 
bûn qûrbanê wê evîna xurt. Ji ber 
nebûna belge û dokûmentên dî- 
rokî, heta niha ne diyar e ev des- 
tanek rast e yan jî efsaneyek 
dîrokî ye. Lê gelek çavkaniyên dî- 
rokî bi bûyerek rast û çêbûyî bi 
nav dikin. 

Di destanê de behsa wê yekê tê 
kirin ku kesek bi navê Beko yê ku 


xizmetkarê mîr (Bavê Zînê) hebû 
û bû sedem ku herdu evîndar ne- 
gihin hev. Lewma niha jî gelek 
caran ew kesên dibin sedemê xi- 
rabkirina evîndariya kur û keçan, 
di nava civaka Kurd de bi "Beko” 
tên navkirin. 

Evîndariya Mem û Zîn ewqas 
dijberiya wê hatiye kirin û Beko li 
kêleka Mem û Zîn hatiye binaxki- 
rin. Beko di nava gorê de jî dest ji 
Mem û Zîn bernade û nahêle bi- 
gihin hev. Hinek kesên ku tên ser 
gora Mem û Zîn, nefretê ji Beko 
dikin; dûa ji bo xwe û Mem û Zînê 
dikin. 

Ji Mem û Zîn re dûa, ji 
Beko re nifir 


Fethî Osman (20) hatibû ser 
gora Mem û Zîn, li gel dûakirina ji 
bo Mem û Zînê, nefret li Beko di- 
barand û digot: "Mixabin niha jî 
di civaka Kurdan de Beko mane.” 

Lêkolînvanê civakî Rêber 
Amêdî di wê derbarê de dibêje: 
"Çûyîna ciwanan li ser gora Mem 
û Zîn û bi armanca gihiştina evîn- 
dara wan, ne tiştek xirab e. Ji ber 
ku çi nebe, bi wî karî aliyê wan ê 
pîskolojî aram dibe.” 

Gora Mem û Zîn di sala 2007'an 
li ser budçeya Yekitiya Ewrûpa ya 
ji bo avakirina bakûrê Kurdistanê 
hatiye nûjenkirin. 

Hidir Sarikaya (Ekrem) derbarê kuştina Serokwezîrê Swêdê Palme: 


Dezgeha sîxurî ya Swêdê dizane kê Palme kuştiye 


S erokwezîrê Swêdê 
û Sekreterê Partiya 
Sosyal-Demokra- 
tên Swêdê Olof 
Palme roja 28'ê Si- 
bata 1986'an li 
Stockholmê hat kuştin. Ji wê 
demê ve guman ji PKK'ê û hinek 
sîxûriyên navnetewî tên kirin. Di 
van rojên dawî de di medyaya 
Tirk de Endamê Komîteya Na- 
vendî ya PKK'ê Hidir Sarikaya ku 
beriya çend salan ji PKK'ê veqe- 
tiyaye, ji aliyê Abdulkadir Aygan 
ve, bi kuştina Palme hat tometba- 
rankirin. Hidir Sarikaya ku wek 
Ekrem jî tê naskirin, di vê hev- 
peyvîna ligel Rûdawê de derbarê 
têkiliyên PKK û Swêdê, sedemên 
aciziya Palme ji PKK'ê û hewlda- 
nên Palme li dijî NATO'yê agahi- 
yên girîng dide. 


Rûdaw: Ji roja ku Palme hat kuş- 
tin heta îro guman li ser Kurdan, 
nemaze PKK'ê, hene. Ji ber çi? 

Hidir Sarikaya: Olof Palme li 
Ewrûpa kesê herî sosyal-demo- 
krat û lîberal bû. Mirovperwer bû 
û pir piştgiriya gelê Kurd dikir. 
Wê demê li Tirkiyê derbeyek ha- 
tibû kirin, artêş li ser desthilatê 
bû û hejmareke zêde ya Kurdan 
reviyabûn Ewrûpa. Hingî Palme 
deriyê Swêdê ji Kurdan re vekir û 
bi ser de jî daxuyaniyên dijî der- 
beya leşkerî li Tirkiyê dan. Heta 
wê rojê haya cîhanê ji êş û bext- 
reşiyên gelê Kurd tune bû, lê bi 
helwêsta mirovperwer a Palme 
re doza Kurd dîwarên xwe şikand 
û bû dozeke navnetewî. 



Roja ku Palme hat kuştin, tu li ku 
bûyî? 

Ez li Almanya bûm. Hingî ciwan 
bûm, min di qonaxa amadeyî de 
dixwend. 

Karmendê berê yê dezgeha sîxu- 
riya leşkerî ya Tirkiyê JITEM'ê, 
Abdulkadir Aygan, di 28'ê meha 
borî de, di daxuyaniyekê de ji bo 
ajansa nûçeyan a Cihan re dibêje 
"Palme bi destê Hidir Sarikaya 
hat kuştin". Rast e? 

Ev dereweke destçêkirî ye. Ti 
têkiliya min ne ji dûr û ne ji nêzîk 
bi vê tawanê re nîne. Wê demê 
tevî malbata xwe ez li Almanya 
bûm, hûn dikarin herin Kolnê û li 
wê xwendingeha ku min lê dix- 
wend, tomaran vekin da ku biza- 
nibin ez di wê rojê de û berî wê jî 
xwendekar bûm, an na. Di wextê 
kuştina Palme de, ez alîgir û 
dostê PKK'ê bûm û min hinek di 
nava gel de jî kar dikir, lê ne en- 
damê PKK'ê bûm. 

Ji ber çi Aygan bi taybetî navê te 
di vê meseleyê de tîne holê? 

Ne tenê Aygan e, heftiya borî sê 
çavkaniyên cuda ev mesele anîn 
rojevê. Berî Aygan kadroyekî leş- 
kerî yê PKK'ê bi navê Nadir ku 


xwe radestî hêzên Tirkiyê kiribû, 
tiştê ku bihîstiye yan dîtiye û 
hinek tişt jî lê zêde kir û da dez- 
gehên Tirkiyê. Navê 630 kesan 
aniye ku ev kes di êrîşên çekdarî 
li dijî Artêşa Tirk de cih girtine. Di 
nav van hemû navan de bêtir pê- 
dagiriyê li ser navê min dike, di- 
bêje Ekrem, Esat Oktay (efserekî 
Tirk ê mezin bû, li Zîndana 
Amedê îşkencekirina kadro û nû- 
nerên PKK'ê dikir) kuştiye û niha 
li Başûrê Kurdistanê ye. Piştî vê bi 
rojekê daxuyaniya Aygan derket, 
berî sê rojan jî di kanala TRT-2 de 
bernameyek bi navê "Kiryar ne 
diyar'' hat weşandin û careke din 
navê min anîn holê. 

Aygan dibêje, min ev agahî cara 
pêşî ji Hidir Altug bihîst. Tu vî 
kesî nas dikî? 

Erê wî nas dikim, demeke kurt 
di nav gerîllayan de ma. Di Adara 
1993'an de li Dêrsimê têkilî bi ge- 
rîllayan re danî û di dawiya 
heman salê de xwe radestî 
JITEM'ê kir, li dijî gerîlla tevî ope- 
rasyon û êrîşan dibû. Aygan eger 
bêje Hidir Altug ew agahî dane 
min, watedar dibû. Yanî wê demê 
mirov dibêje tiştê Aygan pê hesi- 
yaye, eşkere dike. Lê Aygan dibêje 
min lêkolîn kiriye ku Ekrem çûye 
Denmarka û Stockholmê. Lê min 
di jiyana xwe de Denmarka nedî- 
tiye. Divê Aygan eşkere bike çawa 
lêkolîna xwe kiriye û çavkaniya 
agahiyên wî kî bû? Aygan dibêje 
'rojekê Altug mêvanê min bû, wê 
rojê rojnameyek li ser maseyê ha- 
tibû danîn, li ser vê rojnameyê 
hatibû nivîsandin kî agahiyan 
derbarê kuştina Palme de eşkere 


Lawê Olof Palme, ji Radyo Zayele re got: 

Christer Pettersson kûjerê bavê min e! 


Koln (Rûdaw) - Serokwezîrê 
berê yê Swêdê Olof Palme di 
28'ê Sibata 1986'an de li S)fick- 
holmê ji aliyê kesekî nenas ve 
hat kuştin. Lawê wi Morten 
Palme ji beşa kurdî ya Radyoya 
Navneteweyî ya Swêdê, Radyo 
Zayele, re axivî û behsa “kujerê" 
bavê xwe kir: "Wê şevê ez bi 
wan re li wê sînemayê bûm. Ez 
bi hevala xwe re bûm. Em li ber 
sînemayê ji hev veqetiyan. Min 
mirovekî ku li camek vala te- 
maşe dikir dît û dema dêbavên 
min di ber wî de debas bûn, ew 
vegeriya û li wan meyze kir. Min 
nedît ku ew li pey wan çû, lê 
min dît ku wî li wan dinerî. Ew 
mirovekî gelekî derveyî civakê 
bû. Pirsgirêkên wî yên bi narko- 
tîkê re hebûn. Sedemên vê kir- 
yara wî hêjî nehatine zelalkirin. 
Li gor teoriya polîs, nakokiyên 
wî bi edaleta Swêdê re hebûn û 
ji ber vê yekê li hemberî bavê 


min kîndar û bi nefret bû. Ez ge- 
lekî îkna me ku sûcdar Christer 
Pettersson e. Li aliyê din mirov 
dixwaze bizane gelo wî ew de- 
mançe çawa peyda kir û motî- 
vên wî çi bûn.“ 

Christer Pettersson yê 41 salî 
di sala 1987'an de ji aliyê polî- 
sên swêdî ve hate girtin. Xanima 
Olof Palme, Lisbet Palme, Chris- 
ter Pettersson weke mêrkuj 
nîşan da. Di dadgehkirina dest- 
pêkê de Christer Pettersson 
weke sûcdar hate dîtin, lê di 
dadgehkirina îtirasê de Christer 
Pettersson dîsa serbest hat ber- 
dan. Lê tevî ku Christer Petters- 
son hat berdan jî, malbata 
Palme di wê baweriyê de ye ku 
kujerê OLOF Palme, Christer 
Pettersson bûye. 

Morten Palme behsa wê yekê 
jî dike ku rojnameyek swêdî bi 
malbata wî re têkilî daniye û 
rojnamê wisa şîrove kiriye ku 


Christer Pettersson xwestiye 
dayîka wî bibîne ku lêborîna 
xwe jê bixwaze. Morten Palme 
dibeje ku ji ber hebûna nezelali- 
yan wî dixwest beriya hevdîti- 
nekê misoger be ku Christer 
Pettersson wê lêborîna xwe ji 
wan bixwaze, lê ji ber ku Chris- 
ter Pettersson ew garantî ne- 
daya wan, hevdîtin jî pêk 
nehatiye û paşê Christer Pet- 
tersson jî miriye. 



bike, bi pereyên zêde tê xelatki- 
rin.' Li gor Aygan, gava Altug vê 
yekê dixwîne ji nişkave radibe ser 
piyan û dibêje 'Ez dizanim kujerê 
Palme kî ye'. Ev nîşan dide ku 
Altug ji bo pereyan ev yek kiriye, 
lê ji ber çi Aygan dibêje min lêko- 
lîn kiriye? 

Aygan di daxuyaniya xwe ya ji bo 
ajansa Cihan dibêje: "Mahmut 
Bilgili ku li Hollanda hat kuştin, 
herwiha Mahmut Taş ku li Mi- 
lano hat kuştin, têkiliya wan bi 
meseleya kuştina Palme heye". 
Tu çi dibêjî? 

Bawer nakim ti têkiliya wan bi 
hev re hebe. Ez wê demê li Al- 
manya bûm, min bihîst ku Mah- 
mut Bilgili hatiye kuştin. Lê 
Mahmut Taş nayê bîra min. Bilgili 
kesekî baş bû, demekê li hepsa 
Amedê hatibû îşkencekirin, lê tê 
bîra min ku Bilgili berî kuştina 
Palme bi destê PKK'ê hat kuştin; 
wek Semîr di sala 1985'an de li 
Swêdê. Ev yek jî bû cihê rexnegir- 
tina dewleta Swêdê, ji wê demê 
têkiliyên PKK'ê û Olof Palme 
berbi xerabiyê diçûn, biryar hat 
standin otomobîlên Swêdê bên 
şewitandin, nemaze di salên 
1984-85'an de. 

Ji ber çi têkiliyên PKK'ê û Olof 
Palme têkçûn? 

Wê demê xelk ji Tirkiyê ji tirsa 
derbeyê direviyan, Swêd ji hemû 
welatên din bêtir deriyê xwe 
vekir, nemaze ji bo kesên ku girê- 
dayî PKK'ê bûn. Yanî çawa li Roj- 
hilata Navîn Libnan bûbû 
bingeha endam û serkirdeyên 
PKK'ê, li Ewrûpa jî Swêd bûbû 
bingeha PKK'ê. Lê bawer dikim 
piştî ragihandina şerê çekdarî ji 
aliyê PKK'ê di 15ê Tebaxa 
1984'an de, Swêd aciz bûbû. Her- 
wiha bi kuştina kesên dijber di 
hundirê PKK'ê de, Swêdê helwes- 
teke rexnegir nîşan dabû. Wê 
demê nûnerên PKK'ê ku Fatma 
Ocalan jî bi wan re bû, ji Swêdê 
hatin derxistin. Ji wan re gotibûn 
me hemû deriyên xwe ji we re ve- 
kirin, lê em rê nadin hûn yasayên 
me binpê bikin. Ev jî bûbû se- 
demê têkçûna têkiliyên herdu ali- 
yan. 

Swêd welatekî demokratîk e, lê 
di heman demê de dezgeha wê 
ya sîxuriyê bihêz e. Ji ber çi neka- 
riye heta niha kujerên Palme eş- 
kere bike? 

Ev mesele ji min re cihê gu- 
manê ye. Bi kêmanî dezgehan wê 
aliyên vê bûyerê eşkere kirin, lê 
dibe ku rola wan jî di vê tawanê 
de hebe, ji ber wê demê Olof 
Palme ne tenê ji bo gelê Kurd, lê 
dijî şerê Viyetnam û firotina 
çekên Amerîka li cîhanê helwêst 
pêşan dabû. Wê demê me digot 
Palme li Ewrûpayê astengiyan li 
ber împeryalîzmê çêdike. Yanî 
tenê ji ber meseleya Kurd, Tirkan 



“Aygan hewl 
dide kari 
xerab ên ku ki- 


Sarikaya: Aygan ji 


ber çi vê propagandayê di vê 
demê de dike? Aygan nas 
nakim, tenê bi rêya nivîsan- 
din û daxuyaniyên wî, min 
navê wî bihîstiye. Bi bawe- 
riya min, du sedem li pişt 
daxuyaniya Aygan hene, 
yekem hê jî ji dewleta kûr û 
JITEM'ê re kar dike. Duyem, 
ev tometbarî psîkolojiya 
kesên ku xwe didin dest wek 
Aygan, bingeh digire. Ji ber 
kesên teslîmçî hest bi xwe 
kêmdîtinê dikin. Aygan ji 18 
salan ve karê îtîrafçî dike, di 
cîhanê de mînakeke bi vî 
awayî nîne. Ew ne li Tirkiyê 
ye, lê roj bi roj dizane di nav 
PKK'ê û Tirkiyê de çi diqe- 
wime! Çawa divê mirov pişta 
xwe bi kesekî wisa girê 
bide? Ew hewl dide karên 
xerab ên ku kiriye paqij 
bike! 


dijayetiya Palme nedikirin, lê 
gelek dewletên din jî dijayetiya 
wî dikirin, ji ber Palme ji wan re 
asteng bû. Ez bawer dikim ku 
dezgehe sixûrî ya Swêdê baş di- 
zane kê Palme kuştiye, lê eşkere 
nake. 

Tu dibêjî kî li pişt kuştina Palme 
ye? 

Bawer dikim Dewleta Tirk li 
pişt vê tawanê ye. Berî vê tawanê 
di sala 1983'an de hewldana kuş- 
tina Papayê Vatikan hat dayin. Eş- 
kere bû ku rêbaza faşîst a Tirkiyê 
ku MHP nûnertiya wê dike, li pişt 
vê bûyerê ye. Dibe ku Palme bi 
destê wan hatibe kuştin. Ev me- 
sele berî ku bi Ekrem ve girêdayî 
be, bi PKK'ê ve girêdayî ye, lê heta 
niha PKK'ê ti daxuyanî di vî warî 
de nedane. 

Derbarê kuştina Esat Oktay de tu 
çi dibêjî? 

Di vê demê de naxwazim zêde 
li ser vê meseleyê biaxivim. Lê 
her çawa be jî, kuştina Esat Oktay 
tiştekî pêwîst û pîroz bû, kî kiribe 
destê wî xweş be. îro hemû kes û 
Tirkiye jî vê pesend dike. Her ke- 
sekî demkoratxwaz bi vî awayî 
berê xwe dide vê bûyerê. 

Hevpeyvîn: 

Salih Qadir - Hêmin Xoşnaw 


Têbînî: Tevaya hevpeyvîna ligel 
Hidir Sarikaya hûn dikarin di 
www.rudaw.net de bixwînin. 

Mihemed Sepîl ji ber petrola Kurdistanê bû kesayetê sale 


Hewlêr (Rûdaw) - Xwediyê şîrketa 
Genel Enerjiya Tirk , Mehmet Sepîl 
ji ber karên xweyên di warê pet- 
rola Kurdistanê de, wek kesayetê 
salê hat destnîşankirin. 

Herêma Kurdistanê bi pirtûkek bi 
navê 'Di sala 2010'an de bakûrê 
îraqê'sektora hilberîna di warê 
gaza xwezayî û petrolê de, bi cî- 
hanê dide naskirin. Ev pirtûk jî 
cara duyem tê amadekirin û di 3'ê 
Adarê de li Hewlêrê hat nasandin. 


Di merasimekê de, bi amadebûna 
Serokê Hikûmeta Herêma Kurdis- 
tanê Dr. Berhem Salih, Wezîrê Ser- 
werên Xwezayî, Aştî Hewramî, 
xwediyê şîrketa Genel Enerji Meh- 
met Sepîlê ku ji sala 2002'an ve li 
Herêma Kurdistanê di warê dîtin 
û hilberîna petrolê de kar dike, bû 
xwediyê xelata kesayetiya salê. 
Şîrketa Genel Enerji li Herêma 
Kurdistanê xwediyê 6 projeyên 
hilberînê yên petrolêye. 


Mehmet Sepîl di sala 2009'an de li 
Kurdistanê di hilberîna petrolê de 
beşdar bû û petrol bi rêya boriya 
nîştîmanîya îraqê, bi rêya ben- 
dara Ceyhan a Tirkiyê, gihand cî- 
hanê. Şîrketa navborî di hilberîna 
petrola li bîrên Teq Teqê çalak e. 
Li gor lîsteya kovara Forbes ku 
heftiya borîbelav kirî, Mehmet 
Sepîl di nav lîsteya kesên herî 
dewlemend ên Tirkiyê de cih di- 
gire. 


Karsazên Amedê balafirgeheke sivîl 



►Digel nifûsa Amedê 
nêzikê 2 mîlyon e, 
balafirgehe sivîl tune. 


►Balafirgeha heyî ya 
leşkerî ye û çûn û ha- 
tina derveyî welat re 
girtî ye. 


► Ensarioglu xwest 
ku li Amedê balafir- 
geheke sivîl bê çêki- 
rin ku rêya derve ya 
rasterast bê vekirin 



Bawer Çem Amed 

J i ber ku li bajarê Amedê, ku ji 
aliyê siyasî û aborî weke na- 
venda Bakurê Kurdistanê tê 
ditîn, balafirgeheke sivîl tune ye, 
rêwiyên Bakurê Kurdistanê, bi 
taybetî yên ji derveyî Tirkiyê, 
rastî gelek pirsgirêkan tên û ji 
aliyê pêşketina aboriya herêmê 
jî wekî astengek mezin tê dîtin. 
Li Amedê tenê balafirgeha leş- 
kerî heye û ev jî ji çûn û hatina 
derveyî welat û balafirên kar- 
goyê re girtî ye, ji ber vê yekê 
hem mêvanên ku ji derve tên û 
hem jî karsazên Amedî gelek 
zehmetiyan dikişînin. Digel ku 
nifûsa Amedê nêzî 2 milyon e jî, 
hê jî li Amedê balafirgeheke sivîl 
tune ye. Di sala 1952'an de ji ber 
ku beşek ji Balafirgeha Leşkerî 
kirin balafirgeha sivîl, ji Amedê 
ber bi Stenbol, Izmîr û Enqereyê 
seferên balafirên sivîl dest pê 
kirin. Lê ji ber ku balafirgeha 
heyî aydê leşkeriyê ye, hatin û 
çûyîna balafirên kargo re destûr 
nayê dayîn û ev balafirgeh hê jî 
ji seferên derveyî welat re girtî 
ye. 

Li welat di rêza 3'emîn de 

ye 

Li gorî statîstîkên sala 2009'an 
ku ji aliyê Serokê Odeya Bazir- 
ganî û Pîşesaziyê ya Amedê 
(DTSO) Galîp Ensarîoglu ve hatin 
aşkerekirin, hejmara kesên ku 
heta niha ji Balafirgeha Amedê 


Balafirgeha niha ya leşkerî di sala 1952'an de j 


ya leşkerî li balafirê siwar bûne, 
ji milyonekî bihuriye. Li gorî En- 
sarîoglu, hejmara rojane ya bala 
firên ku ji Amedê radibin û 
hejmara rêwiyan, ji bajarê Dîlokê 
ku di warê pîşesaziyê de bajarê 
herî pêşketî yê Kurdan e, zêdetir 
e. Ensarîoglu xwest ku li Amedê 
balafirgeheke sivîl bê çêkirin û 
çûn û hatina karsaz, rêwî û mê- 
vanên derve û hundir bê hêsan- 
kirin. 

Rojê ji Amedê 15 sefer çê- 
dibin 


Ji ber ku çûn û hatina bajarê 
Amedê, ku navenda siyaseta 
Kurdên Bakur e, pir zêde ye, kap- 
asîteya balafirgeha heyî piştî 
Stenbol û Enqereyê, ji bo çûn û 
hatina hundirê Tirkiyê di rêza 
sêyemîn de ye. Ji ber ku tenê be- 
şeke biçûk a balafirgeha leşkerî 
ji sivîlan re hatiye veqetandin, 
çûn û hatin tenê di deriyekî re 
çêdibin û hemû kes di amûra X- 
Ray tên derbaskirin. Ji ber van 
sedeman gelek rojan li balafir- 
gehê rêzikên gelek dirêj çêdibin. 
Li gorî agahiyên ku me ji şîrketên 
balafiran wergirt, li balafirgehê 
rojê nêzî 15 sefer çêdibin. 

Li Balafirgeha Amedê yek ji 
pirsgirêkekên mezintirîn jî ra- 
bûna balafirên şer ên F-16 ne. Ji 
ber ku cihê rabûna balafirên sivîl 
û leşkerî yek e, dengên balafirên 
şer gelek caran rêwiyan aciz 
dike. 



re hat vekirin, lê têr nake. 


rê li Amedê 
balafirgeheke 
sivil be çekirin u 
çûn û hatina 
karsaz, rêwî û 
mêvanên derve 
û hundir bê hê- 
sankirin 



Pira Bakur û Başûr Stenbol 
e 

Ji ber ku çûn û hatina derveyî 
welat li balafirgeha Amedê qe- 
dexe ye, çûn û hatinên Herêma 
Federal a Kurdistanê û Bakurê 
Kurdistanê di ser Stenbolê re çê- 
dibin. Digel ku têkiliyên karsa- 
zên li Bakur herî zêde bi Başûr re 
ye û hevkariya kar zêdetir e jî, 
çûn û hatin ji ber van pirsgirêkan 
di ser Amedê re çênabe. Sekre- 
terê Odeya DTSO'yê Mehmet 
Aslan ku derbarê mijarê de ji Rû- 
dawê re axivî, destnîşan kir ku 
ger li Amedê balafirgeheke nav- 
neteweyî vebe, wê ji bo Hewlêr, 
Silêmanî û gelek welatên Ewrû- 
payê çûn û hatin çêbibin û ev yek 
wê tesîreke baş û mezin li ser ba- 
jarên Kurdan bike. 

Aslan da zanîn ku ji bo pêşve- 
çûna îxracatê û pêşketina Amedê 
pêdivî bi balafirgeheke navnete- 
weyî heye û wiha axivî: "Mêva- 
nên me yên ji Herêma Federal a 
Kurdistanê ku ji bo çalakî û ber- 
nameyên li Amedê têne vexwan- 
din, bi gelek pirsgirêkan re 
rûbirû dimînin. 

Ew ê yan di ser balafirgehên li 
Stenbolê re bên, yan jî bi rêya be- 
jayî di ser Deriyê Sînor ê Xabûrê 
re bên. Li deriyê sînor, gelek 
pirsgirêkan dijîn. Ji bo bidawîki- 
rina van pirsgirêkan û zêdeki- 
rina îxracatê, bilindkirina rêjeya 
kar û karsaziyê, divê balafirge- 
heke navneteweyî ya sivîl li 
Amedê bê çêkirin." 

Rayedarên DTSO'yê dan zanîn 
ku ger dewlet eraziya pêwîst ji 
bo balafirgehê veqetîne, wê ev 
balafirgeh bi rêbaza "Çêke-dewr 
bike" bi hêsanî bê çêkirin. 


Galîp Ensarîoglu 


REKLAMA WE 

dikare li vir be! 


Rojnameya Rûdawê bi erzanî reklam û peyamên we dighîne 
bi hezaran sermayedar û xwendevanên Kurd 

Serîlime bidin: 

Buro: +49 (0)221-26004002 
Mobil: 0152-54 86 5621 
e-mail: rudawname@googlemail.com 

Erganîspor 
bû şampiyon 

Bawer Çem Amed 

T îma reş û zer Erganîspor ku 
di Lîga Amator a Herêmî de 
têdikoşiya, di nava 78 bajar û 143 
tîmên di 12 koman de bû şampi- 
yon û derbasî Lîga 3'emîn a pro- 
fesyonel bû. 

Tîma Erganîspor ku di sala 
1938'an de hatiye avakirin, vê 
heftiyê derkete pêşberî Yukse- 
kova Cîlosporê û ew bi 3-1 têk bir. 
Erganîspor piştî vê maça xwe ya 
dawî bû şampiyon û ji Lîga Ama- 
tor a Herêmî derbasî Lîga 3'emîn 
a di bin banê Federasyona Fut- 
bolê ya Tirkiyê bû. Erganîspor wê 
ji vir û şûnde êdî di lîga profesyo- 
nel de têbikoşe û hewl bide ku di 
salên pêş de derbasî Lîga Superê 
ya Tirkiyê bibe. 

'Hemû futbolîzên me Kurd 
in' 

Serokê Erganîsporê Rifat Yil- 
maz ku ji Rûdawê re axivî, diyar 
kir ku ew li Gevera Colemêrgê bi 
coş û peroşeke pir baş hatine 
pêşwazîkirin û ji Kurdan xwest 
ku li Geverê xwedî derkevin. Yil- 


maz derbarê şampiyoniya Erga- 
nîsporê de jî got ku şampiyoniya 
wan nîşaneya serkeftina xortên 
Kurdan e û wiha got: "Li erdnîga- 
riya me gelek ciwan û xortên hêja 
ku futbolîziyê baş dizanin hene. 
Kesên di tîma me de dilîzin hemû 
Kurd in, ji Erxeniyê ne. Me bi ri- 
hekî amator lîst û me qezenç kir, 
em bûn şampiyon." 

'Daxwaz ji pere çêtir e' 

Serokê Erganîsporê Rifat Yil- 
maz bang li malbatên Kurdan kir 
ku xwedî li tecrûbe, qabîliyet û 
taybetiya zarokên xwe derkevin, 
wan bişînin futbolê û wiha axivî: 
"Di vê lîgê de tîma herî belengaz 
û feqîr em bûn, tenê 50 hezar lî- 
reyê me hebû. Di sezonekî de fut- 
bolîzê me yê herî baş 4 hezar lîra 
pere digre. Lê lîstikvanên me bi 
daxwaz in, coş û peroşa wan 
heye. Azîm û biryariya wan heye. 
Ji ber ku zarokên vê erdnîgariyê 
ne ji şer, têkoşerî, inyat û biryarê 
hez dikin. Ji ber vê yekê jî li hem- 
berî tîmên wekî Bilecikspor û Bit- 
lissporê ku 600 hezar lîre di vê 
lîgê de xerç kirin, bi ser ketin. 

Hemû leystikvanên Erganîsporê Kurd in. Serokê tîmê dibêje: „Ew ji tekoşeriyê hez dikin/ 


Hemû pereyên me yên ku di vê 
lîgê de çûn, ji bo tîmên din tenê 
prîma musabeqeyek bû. Ev jî 
nîşan dide ku her tişt ne pere ye." 
Yilmaz da zanîn ku yek ji arman- 
cên wan ên futbolê jî ew e ku li 
erdnîgariya Kurdan potansiyela 
hêja ya xortên Kurdan derxin 
holê û hewl bidin ku ciwanên vê 
erdnîgariyê di tîmên herî serkeftî 
de têbikoşin. 





Dadgehê biryara Diyarbakirsporê da 

Ateş heta 31'ê Gulanê Serokê Klûbê ye 


Diyarbakirspora 
bê xwedî divê di 
nava du mehan de 
rêveberî û sero- 
keke nû hilbijêre 


Amed (Rûdaw) - Ev nêzika me- 
hekî ye ku Dadgeha 3. a Sulhê ya 
Amedê li ser dosyayên Klûba Di- 
yarbakirsporê lêkolîn dikir. Dad- 
gehê roja 7'ê Adarê biryarê da û 
heta 31'ê Gulanê Muhittin Ateş 
weke serokê klûbê yê demkî 
diyar kir. Ateş wê nêzikê du 
mehan xwediyê hemû mafan be û 
karibe li ser navê Diyarbakirs- 
porê di hemû karên burokratîk 
de îmzeya xwe deyne. 

Pirsgirêkên Klûba Diyarbakirs- 
porê bi dawî nabin û her diçe 
pirsgirêkek din derdikeve. Piştî 
ku Serokê Klûbê Çetin Sumer û 
hevalên wî xwe paşve kişandin, ti 
kesê ji bo serokatiya klûbê xwe 
neda pêş. Jiber deynan û heq- 
destê leystikvanan ku nehatiye 
dayîn, Dadgeha 3. a Sulhê ya 
Amedê biryar da ku hemû dosye- 
yên Klûba Diyarbakirsporê bên 
lêkolînkirin û ji bo vê lêkolînê du 
hefte berê ji Enqerê 4 mufettiş 
çûbûn Amedê. Li gor agahiyên ku 
malpera www.diyarbakirspor.org 

weşandine, lêkolîna mufettîşan bi 
dawî bû û dadgeha navborî roja 
7'ê Adarê biryara xwe da. Dad- 
gehê heta 31'ê Gulanê wek se- 
rokê klûbê û kesê mafdar, 
Muhittin Ateş diyar kir. Ateş heta 
niha wek midûrê klûbê kar dikir. 

Ates dest bi kar kir 


Serokê demkî yê Diyarbakirs- 
porê Muhittin Ateş ragihand ku ti 
rola serok, endam û nûnerên 
berê yê Diyarbakirsporê tune û 
derbarê endam û nûnerên klûbê 


de daxuyaniyek balkêş da. Ateş ji 
endam û nûneran daxwaz kir ku 
kesên keta 31'ê Adarê mehane- 
yên xwe nedin wê ji endamtiyê 
bên avêtin. 

Rojnameya herêmî Diyarbakir 
Soz jî radigihîne ku li gor encamê 
lêkolîna mufettîşan di dosyeyên 
Diyarbakirsporê de gelek sexte- 
karî hatine kirin û eger polîsên 
mulkî wek Bursaspor û Malatyas- 
porê dest bavêjin ser dosyeyên 
Diyarbakirsporê jî, wê hemû sex- 
tekariyên ku hatine kirin bên 
eskerekirin. 


Kampanya aboneyan 
a Newrozê 



Rûdaw bi helkefta meha Newrozê kampanyek 
nû destpê dike. Heta Newrozê bibe abone û 3 
mehan bêpere Rûdawê bixwîne. Piştî 3 mehan abo- 
netî otomatîk bi dawî dibe. Ji bo abonetiyê forma jêr ya 
abonetiyê dagire û ji Rûdawê re bişîn. Zûtir û hêsantir bi rêya e-mail dibe: 
navê xwe, hejmara telefona xwe û navnîşana xwe ji info@rudaw.eu re 
bişîn û di zûtirîn demê de Rûdaw dighije ber destê we. 


Abonetiya Rûdaw 

Ez dixwazim ji bo dema 
□ Şeş mehan Q Salekê Q Vekirî 
bibim aboneyê/ya rojnameya Rûdaw. 
Rojnameya min heftane bişînin vê navnîşanê 


Nav 

Paşnav 

Navnîşan 


Telefon a min 
E-Mail a min 


Buhayê abonetiyê ji vê kontoyê bikşînin; 

Hejmara kontoyê 
Şîfreya bankê (BLZ) 

Bank 

Xwediyê kontoyê 


Dem û cîh:. 


Destnîşan:. 


Anjî ez ê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
info@rudaw.eu 

Kêliyek ji bo berpirsyartiyê 



W elatek girêdayî 
yasayan be, 
tirs di xwepê- 
şandanên gir- 
seyî de nîne. 
Eger aloziyê jî bîne û şêwazê şidetê 
jî bigre ber çavan û herî dawî wê bi- 
rûne. Tirs di nerazîbûna opozîs- 
yonê de jî nîne û eger çend 
şêwazên ne maqûl jî bide pêşiya 
xwe, di dawî de wê girêdayî aliyekê 
biçe. Ya ku niha li Kurdistana me di 
rewşa nebûna yasa û cêgiriyê de 
serî hildayî, cihê metirsiyê ye. Gu- 
herîna çandî û siyasî problemek ci- 
vakî bi xwe re tîne, civaka Kurd ber 
bi vebirînê ve û wisa lê dike ku di 
dawî de ji hev tênegihin. Di vê me- 
tirsiyê de hersê aliyên deshilat, 
opozîsyon û rewşenbîr û wekî hev 
tawan dikeve stûyê wan, ji ber ku 
hersê bê berpisyartî tevgerê dikin. 

Bi giştî du pirsgirêkên kakil ên 
deshilata Kurdî hene. Ya yekem ne 
hevgirtîn e û ya dûwem jî ne bi ber- 
pirsyartî ye. Tevî ku PDK û YNK tê- 
kiliyek bi navê mezin a "Rêkevtina 
Stratejî" kom dikin, di bin re binge- 
hek vale heye û nikarin piyê xwe li 
ser deynin. Bûyera vê dawî ya Silê- 
manî eşkere kir ku binkeya YNK'ê 
li gel Goran de ye, dam û dezgehên 
rêveberiyên Silêmanî li wê genge- 
şeya bazdanê rûdidin. Binkeya 
YNK'ê ji bo binkûlkirina rewşa 
PDK'ê, ew rêkeftin dîtiye. PDK vê 
yekê dizane û çavê xwe lê dinûqîne. 
Ji ber ku dixwaze liberderxistina 
derfetek gûncaw ji bo gêrana mil- 
milanêyek serkeftî li gel Bexda, sûd 
ji tevahiya ku wê peymanê aniyî cih 
bigre. Ji bo PDK'ê serkeftin, ji pirsa 
netewî û vegera Kerkûkê bo ser He- 
rêma Kurdistanê; hemû hewldanên 
dijminane, li kî derê jê re hatiye û 
pûç dike. Heya wê di milmilanêya 
hizbî de siberojê jî geştir bike. Bê- 
gûman ev xewna PDK'ê xewnek 
nîve ye û bê baweriya navxweyî rê 
nade ku ti tişt ji Bexda derbikeve. 
Tu çi serkeftina li wê derê bi dest 
bînî, li vê derê bi çaverêkirî û ban- 
geşe ji te betal dikin. 

Ev e ji bo pirsa nehevgirtina des- 
hilatê û ji bo pirsa ne berpirsyartiyê 


Bedran Ehmed Hebîb 


jî. Mînaka gûherîna kabîneya hikû- 
metê ji bo ku li ser cûda nebîn, 
bese. Dr. Berhem kêrî wê posta ku 
berî sal û nîvekê wergirtî nedihat. 
Qasî ku li Hewlêr û Dihokê destê wî 
çûyî, li Silêmanî destê wî neçû. Hi- 
kûmetê di sal û nîva derbazbûyî de 
nekarî baweriyê bide gel ku xwedî 
bernameye. Ew nerazîbûna ku li 
Kurdistanê heye, vedigere bo neka- 
rîna hikûmetê. Di kabîneya şeşem 
de, di hemû waran de rol ji bo dû 
hizban hat gerandin. Ev bêçaretiya 
serokwezîr nebe, çiye? 

PDK û YNK bi vekêşana Nêçîrvan 
Barzanî ji serokatiya hikûmetê, şa- 
şitiyek mezin û dîrokî kirin. Vê pên- 
gavê gel ji baweriyên ji bo guherîna 
rewşa siyasî û anîna cih a daxwa- 
zên wan, sar kir. Kes nikare bêje hi- 
kûmeta kabîneya pêncem pêrfekt û 
zorbaş bû, lê hikûmetek hebû. Ew 
fêlbaziya ku di kesayetiya serokê 
hikûmetê de hebû, ser bi kêmasi- 
yên hikûmet û herdu hizban de gir- 
tibû, hêviya berdewamiya 
gûhertinan dida. Rakirina wî, hemû 
kirêtî xist ber çavan. Gelek kesên 
biyanî yên ku ez nas dikim, wê 
demê digotin; PDK û YNK jîrtir in ji 
wê yekê ku Nêçîrvan bikêşin. Bi ba- 
weriya min ji ber milmilanêyên di 
nava hizbîtiyê de, ewlewiyek ji 
Kurd û Kurdistanê girîngtir serî hil- 
daye. Ji ber vê yekê ev pêngav rû 
dide. Kerem bikin ya niha berhemê 
ciwaniya wê ye. Li Kurdistanê raya 
giştî ji asta hizbî aloz e, ji ber ku ji 
dema kabîneya şeşem ve, li holê tiş- 
tek bi navê hikûmet nemaye. 

Dîmenê opozîsyonê ji dîmenê 
deshilatê ne diyartir e. Pirsgirêka 
Kurdistanê nebûna azadiya opozîs- 
yonê ye, berevajî nebûna sinorek ji 
bo karên opozîsyonê ye. Di welatên 
demokrasiyê de ku Kurdistanê di 


Pirsgirêki opozîs- 
yona Kurdistanê 
têkilî bi gendeliya 
darayî, rêveberî û 
daxwazên refor- 
man nîne. Di vî 
warî de xwepê- 
şandar jî nabin 
bêalî. 

nav de pêngavek baş avêtiye, opo- 
zîsyon û deshilat temamkerî hev in; 
wekî têkiliyên hevsergeriyê yên nêr 
û mê. Mînakek sade, berî çend 
rojan dema herdu serokên opozîs- 
yonên mezin ên îranê ji aliyê deshi- 
latê ve hatin girtin, Wezîrê îranê yê 
Derve got; opozîsyon karûbarekê 
nav malê ye û mafê kesê nîne ji 
derve tiliya xwe bideyê. Baş e ez li 
gel de me, lê çima opozîsyona Kur- 
dên îraqê jî her karûbarên îranê 
ne? Serokê Goran li wî aliyê din li 
gel civiya, Selahedîn û Elî jî li Silê- 
manî. Opozîsyona Kurdî ji derveyî 
têkiliyên cotbendiyê "Têkiliyê ze- 
wacê" bi awayek ne rewa girê dide. 
Deshilat jê re bêje û nepejirîne, ji 
ber ku opozîsyon karûbarek navx- 
weyî ye. 

Pirsgirêka opozîsyona Kurdis- 
tanê têkilî bi gendeliya darayî, rê- 
veberî û daxwazên reforman ve 
nîne, derket holê ku milmilanê tenê 
li gel PDK'ê ye. Di vî warî de xwepê- 
şander jî nabin bêalî, wekî em dibî- 
nin piraniya wan û eger nebêjin 
hemû jî endamên Goran, Yekgirtû û 
Komel in, beşek ji binkeyên YNK'ê 
jî li aliyê wan in. Xort û kesên me 
fêma jî xistin nav. Kesên hatîn kuş- 
tin, hêjmarek ji wan temenê wan 


dibin 18 salî re bûn, ti mafek siyasî 
û yasayî nebûn. Ne tenê kesên ku 
ew kuştîn berpirs in, yên ku ew bi 
kuştin dayîn berpirstir in. Opozîs- 
yona Kurdistanê jî ji bo daxwaza 
para gendelî û milmilanêya xwe ya 
hizbî, zarokan dide kuştin û bi vê 
yekê civakê li beramberî hev dira- 
zêne. Encama vê yekê jî wê bibe 
têkdana pênaseya çand û siyaseta 
me. Ji bo gihiştina mafê netewî, 
tenê rêya vê pênaseya serdemane li 
pêşiyê ye. 

Ev opozîsyon, bi taybet jî yên li 
aliyê Goran, yek ji wan karên çandî 
yên çewt kir, dîroka dahatûya bac û 
alîkariya me ji ber wê sedemê jê 
werdigire. Vê yekê hewl daye wa- 
teya bajarê Kurdan ê herî giring têk 
bide, ji çanda serkêşiyê xebata ser- 
demane, bigûherînin ji bo çanda bê 
berpirsyartiyê. Ciwanên bajêr fêrî 
wê yekê dikin ku beran bavêjin pir- 
bûna partiyan ên ku bingehê jiyana 
civakên serdem in. Xeyalên giştî asê 
kirine, gelo Hewlêr gund e yan 
Dûbaî? Guherîna vê çandê tawa- 
neke û pêwîst e ber bi rûyê serokên 
Goran bê vekirin. Ev, ew problema 
"Parçebûna" civakî ye ku me ji des- 
pêkê ve bal kişandî ser û wê di pa- 
şerojê de bibe cihê metirsiya herî 
mezin ji bo yekitiya civaka me. Niha 
zêdetir vedigere ber bi eşîrtî û nav- 
çeyî. 

Li Silêmanî dîmenê rewşenbîriyê 
bi rewşa Kurdistanê ji hemû tiştê 
xerîbtir e. Ew nivîsandinên ku di 
gotarên wê derê de tên nivîsandin, 
bi zorî dixwînim. Hinek pênûs bi 
destê texlîd, ti tiştê bi civaka Kurd 
ve girênadin, ji derveyî derfeta xwe 
derxistina ji nav komek paşketî de 
û balkêşiya neçarî dixapînin. Ji he- 
mûyan germtir jî yên ji Ewrûpa ve- 
geriyane, piştî raperînê welat bi cih 


hêlan û di têrbûnê de hatin. Pasa- 
portên biyanî hene, bêgûman û 
hezar caran bê gûman, di teqîna 
yekem de kes li vê derê nayên 
dîtin.Xwêdê nas nakin û li pişt me- 
layan nimêj dikin, li ber Dergehê 
Sera nimêja bê destnimêj dikin. Bi- 
rayên Misilman di meydana rizgarî 
ya Qahîre de nimêj dikirin, ji ber ku 
bernameya partiya wan nimêj e. Ev 
dahênana wan bû ji bo rakêşana 
soza ayînî û piraniya çînên civakî 
yên Misrê oldar in. 

Em hemû hevdeng in, daxwazên 
gel rewan e û pêwîst e zû bên cîbi- 
cîkirin. Em hemû jî dizanin rewşen- 
bîr û opozîsyon, bi bê berpirsyar bi 
navê wan daxwazan piştgiriyê 
dikin. Bernameya wan ji milmila- 
nêya kesî û hizbî pêktê. Bi ceriban- 
dina jiyanê jî derketiye holê. Ev 
cûrane di pêngava yekemîn a da- 
hatû de, eger bêyî daxwazên wan 
bên cih, wê daxwazên civaka wan ji 
bîra wan biçe. Ji vê derê ve bi nêrî- 
nên min, şansê deshilatê çendî zû 
van eniyan di bin pê de bikêşe, bi 
taybet jî ji aliyê PDK û Serokê He- 
rêma Kurdsitanê ve daxwazên ji dil 
ên ji bo gûherînê hene. Nekin, wê 
vê carê ji destê wan derbikeve. Kê- 
liya xemsariyê qediyaye û kêliya 
berpirsyartiyê ye. Lê pêwîst e ew 
bizanin ku guherîn tenê ne refor- 
mên rêveberî û binberkirina gen- 
deliyê ye, wekî ku niha ketiye ser 
zimanan. Bi nêrîna min ev heya as- 
tekê hêsan e û wê bê êş jî çêbibin. 
Ya erkê giran, pirsa demokrastiyê 
ye, demokrasiya yasa û çarçoveyê 
ye, berî ji wê azad bibe. Karê opo- 
zîsyon, çapemenî û hemû azadiyên 
din, divê bikevin nav çarçoveya ya- 
sayî. Eger na wê her roj ev mijar 
dubare bibe û wê bikeve rewşekê 
ku dernekeve. Opozîsyona Kurdis- 
tanê û rewşenbîrên wê, ev gengeşe 
ji wê derê dest pê kir ku xwepêşan- 
dan bê yasa bin û welat ji ne ber- 
pirsyartiya xwe bixwe. Hemû karên 
wan di vê arasteyê de ne û ev yek jî 
wê Kurdistanê bibe rewşek ji dema 
bindestiyê xirabtir. 



tirkçî û tirk-islam-sentezçî lawaz 
bin, hêzên reformxwaz bihêztir 
bibin. Hevkariya lîberal û demo- 
kratan û reformxwazên AKP'yî 
pêşkeve. 

Ji bo armanca me Kurdan jî 
pêwîst e tevgera welatparêz 
yekrêziyê pêkbîne. Mala Kurd li 
hev be. Helwest û gotareka hev- 
beş hebe. Partî û grûbên Kurd bi 
hev re tevbigerin. Kurd divê bi 
lez ji mijarên xapînok dûrkevin. 
Tehdîtên dijî kesên wekî Şivan 
Perwer û nivîskaran fitne û dafik 
in. Hevdîtinên navbera partî û 
grûpên Kurdan ku li Amedê di- 
meşe, divê biserkeve. Kurdên 
dilsoz li benda xebera xêrê ne. 


Bayram Ayaz 



Ll 


i Bakuri 
û Tirkiyi 
mehan (12'ê Hezî 
ranê) hilbijartinên 
parlamentoyê çêdi 


Ber bi hilbijartinê 

Yekrêziya Kurdan divê 


bin. Tirkiye ketiye bin têna hilbi- 
jartinê. 

Encamên hilbijartinê girîng in. 
Mirov dikare bêje ku ev hilbijar- 
tin di şerê navbera statûkoparê- 
zan -sistema kemalist- û hêzên 
"nû" de qonaxeke biryardar e. 

An wê Tirkiye "xatirê xwe ji sis- 
tema kemalist bixwaze", derî li 
destpêkeke nû veke, an jî wê de- 
mekî jî li hev bikin û bixwazin 
sistemê bi nîv kulekî wekî niha 
bidomînin. 


Piştî hilbijartinê destûra nû jî 
tê rojevê. Destûr li welatekî di 
navbera hêzên civakî û siyasî de 
belgenameya lihevkirinê ye. Di 
destûra nû de du mijar zêde gi- 
rîng in: Yek jê, gelo wê tarîfa ser- 
werî û demokrasiyê çawa were 
kirin? Duyem jî tarîfa pluralizma 
etnîkî, kulturî, zimanî û 
oldarî/mezhebî ye. Reng û rê- 
çûna Tirkiyê girêdayî encamên 
hilbijartinê ye. 

Ji ber vê yekê hilbijartin ji bo 
sê blokan; hêzên kemalist û tirk- 
çiyên statûkoparêz, tevgera we- 
latparêz a Kurd û hêzên "nû" ku 
dixwazin guherandin di sistemê 
de çêbikin (lîberal, demokrat, 


Di hilbijartinan de 
ji bo armanca Kur- 
dan pêwîst e tev- 
gera welatparêz 
yekrêziyê pêkbîne 


çepên rasteqîn û muhafazakarên 
dijî sistemê) girîng e. Di bloka 
goranxwazan de hêzên liberal, 
demokrat û çepên dilsoz mixa- 
bin ji hev belav in. Di vê cephê 
de xwediyê gotinê AKP ye. Lê 


AKP jî bi qasî ku ew pêdivin û bi 
kêrî wan tê gorankariyê û de- 
mokrasiyê dixwazin. Ev jî asten- 
giyeke mezin e li pêş tevgera 
demokrasiyê û pêşkeftinên li 
Tirkiyê. 

Ji bo pêkanîna demokrasiyeke 
rasteqîn û dîtina çareseriyên adi- 
lane û tatmînkar divê sê armanc 
hebin: 

1. Hedefa sereke divê bloka ke- 
malist û tirkçiyan têkbiçe, koalis- 
yoneka muhtemelya CHP-MHP'ê 
bisernekeve. 

2. Pêwiste tevgera welatparêz 
a Kurd di hilbijartinê de encamên 
serkeftî bi dest bîne. 

3. Di AKP'ê de pêwist e grûpên 

Viagra 



D i destpêka salên 90'î de şîr- 
keta dermançêker a ame- 
rîkî Pfizer di nav lêgerîna li 
madeyek ji bo daxistina tansi- 
yonê de bû û li ser madeya Sil- 
denafil kar dikir. Tevî ku 
pêşencamên lêkolînan ne li gor 
hêviyên lêkoleran dixuya, lêko- 
lîn nehatin rawestandin. Lê di 
berdewamiya lekolînan de ban- 
dorek din a ecêb a madeya Sil- 
denafil li ser bedena mirovan 
derket pêş: 

Kesên ku di çarçoveya lêkolî- 
nan de madeya Sildenafil dix- 
warin, behsa wê yekê dikirin ku 
ev made bandorek erênî li ser 
tevgera wan a cinsî dike û dema 
pêwendiyên wan yên seksî dirêj 
dike. Piştî lêkolînên çend salên 
din jî, di sala 1998'an de şîrketa 
Pfizer “hebên şîn“ bi navê “Vi- 
agra“ ji bo dirêjkirina mêrantiya 
mêran kir bazara cîhanê. Li gor 
îstatîstîkan li seranserê cîhanê 
herî kêm 140 milyon mêr bi 
pirsgirêka nemêriyê re rîbirû 
dimînin û bi mezinbûna temen 
re rêjeya mêrên xwedî pirsgi- 
rêka nemêraniyê zêde dibe.. 

Sedemên ku mêr heba vîagra 



dixwin li gor we çi ne? 

Dr. Sacît Guneş: Bi wan 

mêran re pirsgirêka wan a or- 
gana cînsî heye, dema ku dixwa- 
zin tekiliyê cînsî bikin organê 
wan ê mêraniyê bêyî fonksiyon 
e. Bi taybetî jî di civakên ku za- 
nebûna tendirustiyê tam pêşne- 
ketî de ev pirsgirêk ji kesî re 
nayê gotin. Dema ku penîsê mê- 
rekî di dema tekiliyê cinsî de 
tam hişk nebe, an jî ji bo dema 
vê têkiliyê hişk nemîne, hingê 
pirsgirêka împotansê çêdibe. 
Dibe ku ev ji ber hinek pirsgirê- 
kên pîskolojîk be jî, an jî ban- 
dora hinek dermanên din be jî. 
Herwiha dibe ku sedem ji pirs- 
girêkên damaran jî be. Heba vî- 
agra hinek be jî, ji vê pirsgirêkê 
re dibe alîkar. 

Viagra çawa bandor dike? 

Ji bo organa mêr a cînsî hişk 
bibe, hişyariya tê de dide çêkirin 


û damarê lêxistinê fireh dike û 
xwînê diherikîne organa cînsî ya 
mêr, xwîne li wî cihê ku wek sin- 
gera di organa mêr de kom dike, 
di herikandina xwînê de ew huc- 
reyê wek sînger endotel û huc- 
reyê sinir oksît li derdor çêdike. 
Derdorê damarê lêxistinê fireh 
dike, çêkirina monofosfat hişyar 
dike. Sîdenfîl Citrate bi hişyariya 
organa cînsî GMP dikeve dewrê 
û ew GMP wan parçeyên enzîma 
dixe bin bandora xwe û her diçe 
hişkirina organê cînsî dirêj dike. 

Ev heb ji bo kîjan mêran cîhê 
metirsiyê ye? 

• Ew kesên ku dermanê nexwe- 
şiya dil distînin 

• Ciwanên di bin temenê 18 salî 
de. 

• Jin û zarok divê ku heba vî- 
agra negrin. 

• Berî ku vîagra bê girtin, divê 
mêr serî li pizîşk bide û li sede- 
man bê lêkolandin. 

- Kesên ku pirsgirêka wan a 
hişkbûna organa cînsî nebe, bila 
vîagra negrin. 

• Mirovê ku vîagra bigre û zê- 
deyî 4 seatan hişkbûna organa 
wan a cînsî derbas nebe, divê serî 
li bizîşk bidin. 

• Berî têkiliya cînsî bi 1 seatê 
divê heba xwe bigrin û divê ji 
yekê zêdetir negirin. 

Êşa serî, xirabûna mîdê, xiti- 
mandina bêvilê, înfeksiyona cîhê 
destava biçûk, jinavçûyîn, li 


hember ronahiyê hasasiyet û di 
reng guhertin: bi van hemû awa- 
yan bandorên vê hebê dikare 
bibe. Lê piştî demekê divê ev 
bandor nemînin. 

Kesê ku sedî sed ji wan re qe- 
dexe ye jî ev mirov in: 

Ew kesê ku krîza dil derbas ki- 
ribin, yên felcî, kesê ku berê 
xwîn rijabe ser mejiyê wan, yên 


nexweşê tansiyona nizim, an jî 
bilind, mirovê nexweşê kroner ê 
damar, an jî kêmasiya dil hebe, 
Retinitis pigmentosa (nexweşi- 
yek çav) divê van heban bikar 
neyînin. 

Amadekirin: Zelal Çelîk 


*Dr. Nacî Mamedî ji Rojhilatê 
Kurdistanêye û li Almayayê dijl 


Hefta pêş me çalakiyên Kurdan 


Li Gavleya Swêdê rojên Kurdî: 


Rojên Kurdî di 12 Adarê de dest pê dike û heft rojan didome. 
Kurdocide Watch-CHAK, Dalkurd, KSAF, Komela Kurd li Sandvi- 
ken, Konseya Kurd, kitêbxaneya bajêr û dibistana çandî vê çala- 
kiyê organize dikin. 

Çalakî di 12 Adarê di saet 15.00 an bi axaftina Ingmar Karls- 
son destpê dike. 

Şaredarê Amedê Osman Baydemir û yê Sûrê Abdullah Demir- 
baş jî hatine vexwendin. 


Bîranîna Mihemed Şêxo 


Li Hewlêra paytexta Herêma Kurdistanê, di 9-10 Adarê de, 
festîvala hunermendê navdar ê Kurd Mihemed Şêxo li dar di- 
keve. 

Sponseriya festivalê karsazê Kurd Hesen Şengalî dike 

Hunermendên ku beşdar dibin: Brader, Fatê, Canê, Şevger, 
Îzidîn Temo, Seîd Gabarî, Tara Resûl û Dilniya Qeredaxî. 


Xaçepirs 


Çeperast: 1- Gelem- 
perî, giştî - Zimanek. 2- 
Rêxistinek Ermenîyan - 
Sabûnek cilşûştinê (bere- 
paş) - Tirs, xof. 3- Dimilî, 
kesên ku bi zazî diaxivin 
- 12 mehên salê - Der- 
manê ku tama xwarinê 
xweş dike. 4- Bombeya 
atomê jê çêdibe - Hace- 
tek muzîkê (berepaş). 5- 
Pispor, zanyar, şarezayê 
karê xwe - Pirsgirêk, pro- 
blêm. 6- Nexweşîyek (be- 


repaş) - Kulîlk û çîçekek 
zer û bêhnxweş. 7- Bi 
Erebî “ez“ - Ji bo ku, ji ber 
ku. 8- Xwarin, zad lê tê 
hêran - Hewa, gazekxwe- 
zayî. 9- Di laboratûrarê 
de test û ceribandina 
maddeyên nava xwînê - 
Hesinê qewîn, hesinê ku 
qet naşikê. 10- Teyrik û 
tilûrek - Teyrek (bere- 
paş}. 


Serejêr: 1- Rêxis- 
tin, dem û dezgeh - 
Dengê bizin û karikan 
(berepaş). 2- Koletî, hê- 
sîrî, bindestî - Alaya 
piçûk. 3- Raketin, nivistin 
- Malbat, binemal. 4- Pê- 
vekirin, lê pêçan, lê germ- 
kirin - Kûçik, seg. 5- 
Redkirin, paşde vegeran- 
din - Hêşînhat, geya, ba- 
harat. 6- Navekî zilaman. 
7- Heywanê ku ji bo ser- 
jêkirinê tê xwedîkirin 


(berepaş). 8- Hacetek 
muzîkê (berepaş) - Bi 
darê zorê, bi zordarî (be- 
repaş9. 9- Ciyê 
serşûştinê, himam, banyo 
- Notayek. 10- Wezîfe, 
kar - Paytextê Azerbay- 
canê (berepaş). 11- Ser û 
çav, rûçik. 12- Çerçî, di- 
kandarê seyar. 13- Damar, 
kok. 14- Sebzeyek tûj, 
bîber. 15- Kor, hitim. 16- 
Kesê bi nexweşîya ba ke- 
tiye (berepaş). 


10 11 12 13 14 15 16 

Peyamên xwe ji Rûdawê re bişîn 


Xwendevanên hêja, 

êdî hûn dikarin peyam û îlanên xwe ji me re bişînin, ew ê belaş 
li vir werin weşandin. Hûn dikarin peyamên sersaxiyê, pîrozbahi- 
yan, agahiyên derbarê hemû cûreyên çalakiyan bi rêya e-mail a me 
(info@rudaw.eu) ji me re bişînin. Bi şertê ku nivîsên we ji 100 
peyvan ne dirêjtir bin, em ê wan li vir biweşînin. 


REKLAMA WE 

dikare li vir be! 


Rojnameya Rûdawê bi erzanî reklam û peyamên we dighîne 
bi hezaran sermayedar û xwendevanên Kurd 

Serîli me bidin: 

Buro: +49 (0)221-26 00 4002 
Mobil: 0152-54 86 5621 
e-mail: rudawname@googlemail.com 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 
































































































































































Çiyay AGIKI 


Navê min 
Selena ye. Ez 
pênc sal û nîv 
im. Ez diçim 
baxçeyê za- 
rokan. 

Ez niha lî ba- 
jarê Kolnê, li 
Almanya, 
dijîm. Zimanê 
kurdî gelek 
baş diaxivim 
û ji stranên 
kurdî hezdi- 
kim. 

Dixwazim 
bibim pizîşk, 
ji bo ku zaro- 
kên Kurdan 
derman 
bikim. 


û Bovl 


Çiyayê herî bilind e li Kurdistanê. Bilindiya 
wî 5165 metre ye. 

Serê wî hertim bi berf û mij e. Çiyayekî efsa 
neyî ye . 

Çiyayê AGIRÎ dikeve kîjan perçeyê Kurdis- 
tanê? 

a. Başûrê Kurdistan 

b. Rojhilatê Kurdistan 

c. Rojavayê Kurdistan 

d. Bakurê Kurdistan 

Bersiv: 
uD|sjpjn» 


Rojekji [ l\r—f 

fv A rojan rovî 

•_ gelek 

Kt W birçî bû —— 
û der- 

12 ket n êÇÎ r ê- Wî dix- 

V west mirîşkek, an jî 

1 /jj dîkek bibîne û bixwe. 

Hêdî hêdî xwe gihand perê gun- 
dekî û deng hat guhê wî ku 
dîk bang dide. 

Kêfa rovî gelekî xweş bû û got “bi xwedê 
vaye nêçîr amade ye.” Rovî nêzîkî dîk bû 
û ji dîk re got: “Mamoste, ma ne dema ni 
mêja nîvro hatiye? Tu nayê xwarê, em bi 
hev re nimêja xwe bikin?” 

Dîk tirsiya û zanîbû ku niyeta rovî xerab 
e. Dîk fikirî ka çi bike. Dîk got “belê 
mamê rovî, ez ê werim, em ê nimêja xwe 
bi hev re bikin, lê bisekine heya ku kûçik 
jî were.” 

Dema rovî navê kûçik bihîst ziravê wî qe- 
tiya û famkir ku hal xerab e, li dîk zivirî 
û got: “De eger wiha ye, ez jî herim dest- 
nimêja xwe nû bikim, heya ku kuçik 
were.” 




Vany>eyvanjêr xwe 
veşartine, tu wan cCibînî? 

Amedekirina rûpela zarokan: Sevda Şafîk 


































